Атоқли шоир ва адибларнинг садоқатли умр йўлдошлари ҳам мукофотланди - Уч илдиз\nАтоқли шоир ва адибларнинг садоқатли умр йўлдошлари ҳам мукофотланди\nby Тўлқин Эшбек · 08.03.2019\nШоирни шоир, адибни адиб қилган аслида умр йўлдошлари бўлади, деган\nфикрда юрардим. Чунки, уларнинг асосий илҳом парилари ана шу вафодор ва жафокаш аёллари эканигини изоҳлашга ҳожат бўлмаса керак. Қуйидаги мақолани ўқиб жуда қойил қолдим, ҳатто ҳаяжонланиб кетдим, дейди Дониш домла завқ билан.\nПрезидентимизнинг 2019 йил 6 март куни қабул қилинган “8 март – Халқаро хотин-қизлар куни муносабати билан мукофотлаш тўғрисида”ги Фармонига мувофиқ, мамлакатимиз тараққиёти, халқимиз фаровонлигини ошириш, соғлом ва баркамол авлодни вояга етказиш, оилаларни мустаҳкамлаш борасидаги муносиб хизматлари учун бир гуруҳ хотин-қизлар Ватанимизнинг юксак унвонлари, орден ва медаллари билан мукофотланди. Улар орасида атоқли олимлар, шоир ва адибларнинг садоқатли умр йўлдошлари ҳам бор.\n-Мен учун бу кун ҳаётимдаги унутилмас кунлардан бири бўлди,- дейди Ўзбекистон халқ ёзувчиси Одил Ёқубовнинг рафиқаси Марям Шариатулаева. — Президентимиз Шавкат Мирзиёевнинг шахсан ўзлари менинг ёнимга келиб, “Дўстлик” орденини топширганларида тўғриси жуда ҳаяжонланиб кетдим. Давлатимиз раҳбари раҳматли Одил акани ёдга олдилар ва уларнинг ижодларига юқори баҳо беришларини алоҳида таъкидладилар. Бу нафақат бир аёлга, ижодкор рафиқасига балки, адабиётга бўлган эътибор намунасидир.\nФармонга биноан Ўзбекистон қаҳрамони, халқ шоири Абдулла Ориповнинг рафиқаси Ханифа Мустафаева, Ўзбекистон Қаҳрамони, халқ шоири Эркин Воҳидовнинг умр йўлдоши Гулчеҳра Воҳидова, Ўзбекистон Халқ ёзувчиси Ўткир Ҳошимовнинг рафиқаси Ўлмас Ҳошимова ҳамда Ўзбекистон Халқ шоири Муҳаммад Юсуфнинг рафиқаси Назира Саломовалар “Фидокорона хизматлари учун” ордени билан мукофотланди.\n– Менга берилган мукофотни юртимизда меҳнат қилаётган барча таржимонларга қаратилган эътибор деб биламан, – дейди таржимон, “Дўстлик” ордени соҳибаси Раъно Азимова. – Шу ўринда кейинги йилларда ўзбек адабиётини хорижда тарғиб қилиш ишларига алоҳида эътибор берилаётганини таъкидлаб ўтиш жоиз. Ўзбекистон Ёзувчилар уюшмаси томонидан ўтган йили ташкил этилган халқаро форумда кўплаб хорижий нашрлар билан ҳамкорлик меморандумлари имзоланди. Белорусь, Болтиқбўйи давлатларида чоп этиладиган рус тилидаги даврий нашрлар ҳам бугунги кунда ўзбек адибларининг асарларини ўз ўқувчиларига тақдим этиш истагини билдирмоқда. Ўз навбатида, бугунги кунда бадиий, тарихий, илмий асарларни хориж тилларига ўгира оладиган таржимонларни тарбиялаш муҳим аҳамиятга эга. Президентимиз кечаги тадбирдаги табрикларида фарзандлар тарбияси ҳақида гапирарканлар, “болаларимизга уй олиб берсак, эскийди, машина олиб берсак, у ҳам бир кун келиб ишдан чиқади, аммо фарзандларимизга берилган билим бутун умрга татийди” дедилар. Ҳақиқатан ҳам ёшларнинг иқтидорини ривожлантиришда гап кўп. Масалан, бадиий адабиётни бошқа тилга ўгирганда таржимондан образга кириш, сўз бойлиги, ўхшатишлар, метафоралар, синонимларни тўғри танлай билиш талаб этилса, диний ва тарихий асарлар билан ишлаганда соҳага доир терминларни ўрганиш, тарихий, диний билимларга эга бўлиш талаб этилади. Демакки, таржимон нафақат тилни билиши, балки турли соҳаларни ўрганиши, доимий изланишда бўлиши керак.\nТаъкидлаш жоизки, Ўзбекистон халқ шоири Усмон Азимнинг рафиқаси Раъно Азимова кўплаб ўзбек адибларининг асарларини рус тилига таржима қилиш баробарида ўнлаб китобларга муҳаррирлик ҳам қилган. Уларнинг меҳнати туфайли Шукур Холмирзаев, Учқун Назаров, Эркин Аъзам, Ҳайриддин Султон, Ҳамид Исмоил, Усмон Азим ва кўплаб бошқа ёзувчиларнинг асарларини рус тилида ҳам ўқиш имкони пайдо бўлди. Шайх Муҳаммад Содиқ Муҳаммад Юсуфнинг “Тафсири ҳилол” асарининг бир нечта томининг русча варианти, кўплаб эртак китоблар ва дарсликлар ҳам юқори маҳорат билан таржима қилинган.\nЎзбекистон Республикаси Қуролли Кучлари ташкил этилганлигининг 27 йиллиги ҳамда Ватан ҳимоячилари кунини нишонлашга тайёргарлик кўриш ва ўтказиш чора-тадбирлари тўғрисида\nЎзМУда масофавий таълим ўз самарасини кўрсатмоқда\nМўйноқда агротехника амалиёти бошланди\nNext story Ўзбекистон Республикаси Президентининг Фармони\nPrevious story Аёл билан олам мунаввар\nМактабда ижодий-маънавий сарчашмалар бўлажак\nДавлат байроғи мамлакат рамзи\nНАВРЎЗ нафосат байрами\n“Уч илдиз”инг бор бўлса...\nҲамма ижодкор экан\nТўлқин Эшбек к записи Jamoatchilik bilan aloqalar (PR — piar)\nHumoyun к записи Jamoatchilik bilan aloqalar (PR — piar)\nNasiba к записи Талабалар ўқишини кўчириш ва қайта тиклаш тартиби ҳақида\nМуминова Холиса к записи Ўзбекистон Республикаси Бош вазирининг виртуал қабулхонаси ўз ишини бошлади


Kun.uz таҳририяти ёрдам муҳтож ватандошларимиз ҳолидан хабар олиш, уларнинг оғирини енгил қилишда сабабчи бўлишни ўз фаолиятининг бош мезонларидан бири қилган. 2 март куни таҳририятнинг ижтимоий тармоқларидаги саҳифалари ва веб-саҳифасида «Ким бўлса ҳам ёрдам бергандан Худо рози бўлсин, жуда хор ҳолатда қолдим» сарлавҳали мақола эълон қилинган эди.\nТошкент вилояти ҳамда Янгийўл туман ҳокимлигининг амалий саъй-ҳаракатлари билан 3 март куни Қурбонбек ака 2 қаватли ижтимоий уйлардаги 3 хонали хонадонга кўчириб ўтказилди. Шу муносабат билан Kun.uz мухбири вилоят ва туман мутасаддилари билан биргаликда Қурбонбек аканинг янги хонадонида бўлди.\n- Мен жуда ҳам хурсандман, юртбошимиздан, сизлардан, вилоят ҳокимлиги ва туман ҳокимидан жуда миннатдорман. Жуда ҳурсанд бўлиб кетдим. Мен ўйловдимки, мен ҳеч ким қарамайди, деб. Алҳамдулиллаҳ, мана шу хонадонларга кириб келдим. Ким хизмат қилди, ким харажат қилди, ҳаммалари иймонли-инсофли, бахтли-саодатли бўлишсин.\nБизларнинг ўзбеклардек одамлар йўқ экан. Интернетда чиққандан бошлаб, телефон қўнғироқлари тинмайди. Америкадан, Кореядан, Россиядан, Қозоғистондаги ўзбекларимиз барака топсин, бизларнинг миллатимизга етадиган миллат йўқ экан. Мен инсонгарчилик бизда қолмади, деб ўйлаган эдим, ҳаммаси бизда экан. Худога минг шукр. Президентимиз шарофати билан шундай даражага эришиб турибман. Айниқса, ёрдамга шошилаётган инсонлар кўплигини айтмайсизми? Илоҳим, ҳаммаларингиз бахтли бўлинглар!\nТуман ҳокимлиги Маҳалла ва оилани қўллаб-қувватлаш бўлими бошлиғи биринчи ўринбосари Нилуфар Нормирзаевага кўра, туманда 206 мингдан ортиқ фуқаро бўлиб, бугунги ногиронлиги бор, ижтимоий ёрдамга муҳтож оилаларга кўмак бериш борасида махсус дастур ишлаб чиқилган. Туманнинг Умид маҳалласида 5та икки қаватли бинолар ижтимоий уйлар сифатида қайта таъмирланган, бунинг 1,5 млрд сўм маблағ сарфланган. 2019 йил августида 10 киши, декабрь ойида 18 фуқаро шу уйлардаги хонадонларга кўчиб ўтган. Эндиликда, ижтимоий ҳимояга муҳтож яна бир фуқаролардан бири Қурбонбек Турсунов ҳам шу ерга кўчиб келди.\n14:24 / 04.04.2022\n“Дадамнинг соғайишини хоҳлайман” — 10 йилдан бери бемор отаси учун дуо қилаётган фарзандлар


Қишда кутилаётган Бомба трансферлар - Penalti.uz | Футбол янгиликлари олами!\n07:20 Ла Лига. "Бетис" – "Реал Мадрид" 2:3 (видеошарҳ) 38 0 Янгиликлар\n07:11 Питер Хюистра: «Ўз минтақамизда энг кучли тўрт жамоа орасига кирдик» 61 0 Янгиликлар\n07:05 Ла Лига. «Реал» сафарда «Бетис»ни мағлуб этиб, мавсумдаги илк ғалабасига эришди 42 0 Янгиликлар\n06:47 Ўзбекистон терма жамоаси Ироқ билан ўйнаши мумкин 44 0 Янгиликлар\n06:33 ОЧЛ. «Пахтакор» - «Истиқлол» - 2:1 (видеошарҳ) 45 0 Видеолавҳалар\n06:24 АПЛ. «Вест Бромвич» - «Челси» - 3:3 (видеошарҳ) 38 0 Видеолавҳалар\n06:17 ОЧЛ. «Пахтакор» чорак финалга чиқди! 76 0 Янгиликлар\n06:11 АПЛ. «Челси» 3та тўп фарқидаги мағлубиятдан чиқиб кетди 52 0 Янгиликлар\n06:03 Футболчилар ижтимоий тармоқларда 45 0 Фотолавҳалар\n05:54 Sport TV телеканалининг 27 сентябрь кунги кўрсатувлар дастури 51 0 Янгиликлар\n05:51 Futbol TV телеканалининг 27 сентябрь кунги кўрсатувлар дастури 72 0 Янгиликлар\n21:44 «Пахтакор»нинг «Истиқлол»га қарши асосий таркиби маълум! 62 0 Янгиликлар\n20:05 «Брайтон» дарвоза тўсин ва устунларини нишонга олиш бўйича АПЛ рекордини ўрнатди 67 0 Янгиликлар\n19:59 АПЛ. "Брайтон" – "Манчестер Юнайтед" 2:3 (видеошарҳ) 58 0 Видеолавҳалар\n19:47 "Манчестер Сити" футболчиси машғулотларга қайтди 52 0 Янгиликлар\n19:39 Ла Лига. "Валенсия" – "Уэска". Жамоаларнинг бошланғич таркиблари қандай? 40 0 Янгиликлар\n19:28 АПЛ. Драматик кечган баҳсда «Манчестер Юнайтед» ғалаба қозонди 57 0 Янгиликлар\n19:08 "Ювентус" дарвозабони коронавирусга чалинди 65 0 Янгиликлар\n16:35 "Барселона" икки "қария" ҳужумчилар трансферидан воз кечди 122 0 Янгиликлар\n08:45 «Милан» «Буде-Глимт» ҳужумчисига қизиқиб қолди 81 0 Янгиликлар\n08:16 «ПСЖ» 29 ёшли дарвозабон билан шартнома имзолади 132 0 Янгиликлар\n07:54 «Реал» раҳбарияти Погбани харид қилиш учун эҳтиёж сезмаяпти 121 0 Янгиликлар\n07:47 ОЧЛ. Бугун «Пахтакор» — «Истиқлол» 165 0 Янгиликлар\n07:28 Суарес «Атлетико»да қандай рақамда ўйнаши аниқ бўлди 183 0 Фотолавҳалар\n07:16 Futbol TV телеканалининг 26 сентябрь кунги кўрсатувлар дастури 140 0 Янгиликлар\n15:29 ПСЖга "Интер" футболчиси керак 122 0 Янгиликлар\n15:25 Бэйл "Реал" ҳақида: "Умуман афсусланмайман" 141 0 Янгиликлар\n12:09 Балотелли ёдингиздами? У А серияда янги клуб топди 134 0 Янгиликлар\n11:45 Кепа кузда "Челси"дан кетади 132 0 Янгиликлар\n08:08 Куманнинг кутилмаган қарори 426 0 Янгиликлар\n07:49 «Севилья» антирекорд ўрнатди 216 0 Янгиликлар\n07:34 «Бавария» тарихий натижа қайд этди 113 0 Янгиликлар\n07:08 Мюллер Германия футболи тарихидаги энг совриндор футболчига айланди 121 0 Янгиликлар\n06:21 Расман: Диего Годин «Кальяри»га ўтди 180 0 Янгиликлар\n05:04 УЕФА Суперкубоги. "Бавария" – "Севилья" 2:1 (видеошарҳ) 82 0 Видеолавҳалар\n04:41 Англия Лига Кубоги. "Манчестер Сити" – "Борнмут" 2:1 (видеошарҳ) 70 0 Видеолавҳалар\n04:34 Англия Лига Кубоги. "Линкольн Сити" – "Ливерпуль" 2:7 (видеошарҳ) 203 0 Видеолавҳалар\n04:22 Англия Лига Кубоги. "Ливерпуль"да йирик, "Манчестер Сити"да қийин ғалаба 149 0 Янгиликлар\n04:16 Европа Лигаси. «Милан» қийин ғалабани қўлга киритди (видеошарҳ) 105 0 Видеолавҳалар\n04:10 ЕЛ. "Тоттенхэм" ғалаба қозониб, кейинги босқичга йўл олди (видеошарҳ) 119 0 Видеолавҳалар\nҲадемай барчамиз кутган қишки трансферлар ойнаси очилади.\nКўплаб гранд жамоалар олдига қўйган мақсадига эришиш учун ўз сафини кучли футболчилар билан тўлдириш иштиёқида ёнмоқда. Хўш, қишда бизни қандай катта трансферлар кутмоқда? Бугун ушму мавзудаги мулоҳазларимиз билан таништириб ўтамиз\nСарри келгунига қадар жамоани сардор сифатида майдонга олиб тушаётган хорватиялик ҳужумчининг ишлари умуман юришмаяпти. Деярли ярим мавсумни заҳира ўриндиғида ўтказиб юборган Марио “Манчестер Юнайтед”га ўтиб бўлди десак, адашмаган бўламиз. Айни дамда қаҳрамонимиз чемпионатнинг бирорта ўйинида ҳам майдонга тушмаган бўлса, ЕЧЛ рўйхатига киритишгани ҳам йўқ. Уни ёзда сотиб юборишлари мумкин эди, лекин келишувдаги тушумовчиликлар сабабли Манджукич Турин шаҳрида қолиб кетди. Айни дамда қаҳрамонимиз умумий жамоа билан машғулот ўтамаяпти ва қишда жамоани тарк этиши юз фоиз аниқ бўлиб улгурган. Миш-мишларга қараганда, унинг “қизил иблислар” сафига бориб қўшилиши ингилизлар учун 15 милион еврога тушади.\n“Лестер”нинг марказий ҳимоячиси қишки трансфер ойнаси очилиши билан Манчестер шаҳрининг икки жамоасидан бирида кўриниш бериши кутилмоқда. Компанийнинг кетиши ва Лапортнинг жароҳати Пеп Гвардиолани анчагина қийнаб қўймоқда. “The Guardin” нашри тарқатган хабарларга қараганда, Пеп Отаменди ва Стоунсга ишониш ўрнига Чегларни харид қилишни авзал кўрмоқда. Магуаернинг ўрнини тўлиқ беркитган туркиялик ҳимоячи Пеп учун муаммонинг мукаммал ечими бўлиб ҳизмат қилиши кутилмоқда. АПЛда барчадан камроқ гол ўтказиб юборган жамоа ҳимойчиси Чеглар ушбу мавсумдаги барча ўйинларда майдонда тўлиқ ҳаракат қилмоқда ва ҳимоядаги муаммоларни бир ўзи бартараф этишни уддаламоқда. Чегларнинг трансфер қиймати 20 миллион еврони ташкил этаётган бўлишига қарамай, “тулкилар” ҳимоячини катта пулларгагина қўйиб юбориши мумкин.\nЎтган мавсумнинг иккинчи ярмини ПСЖ билан жанжал сабабли ўтказиб юборган ярим ҳимоячи ёзда Турин жамоасига келиб қўшилган эди. Афсуски, ўзи истаганидек асосий таркиб футболчиси бўлиш унга насиб этмади. Бутун мавсум давомида атиги 9 та ўйинда майдонга тушган Рабио рақобатни бой бермоқда. Футболчининг навбатдаги манзили Лондоннинг “Тоттенҳем” клуби бўлиши таҳмин қилинмоқда. Гап шундаки, “Юве” қишда Кристиан Эриксонни ўз сафига қўшиб олишни режалаштирган. Туринликлар Рабиони “шпорлар”га таклиф қилганча трансфер суммасини сезиларли даражада камайтиришни мўлжалламашмоқда. Бу таҳмин ўзини қанчалар оқлаши номалум, бироқ футболчи ва унинг агенти бошқа клубга ўтиш борасида бош қотираётгани аниқ.\nЙилига 12 миллион евро маош эвазига ҳам “Тоттенҳэм”да тўп суришни истамган Эриксоннинг келажаги каттагина савол остида турибди. Уни бир эмас, бир нечта топ клублар ўз сафида кўришни истамоқда. Агарда, “Тоттенҳэм” уни қишда сотиб юбормаса, ёзда даниялик футболчи эркин агент сифата жонажон клубини тарк этади. Лондон клуби ўз ярим ҳимоячисини 50 миллион евродан камига қўйиб юбормоқчи эмас. Бундай суммага қарамай Эриксоннинг ҳизматларига кўплаб жамоалар қизиқиб қолган. “Барселона”, “Интер”, “Манчестер Юнайтед”, “Бавария” сингари клублар футболчи учун 50 миллиондан воз кечишга тайёр бўлсада, Эриксон катта эҳтимол билан “РеалМадрид”нинг таклифини кутадиган кўринади. Айни дамда Эриксоннинг олдида жуда қийин танлов турибди. У нафақат катта маош, балки ўйин амалиётига эга бўлишини таъминлаб берувчи клубни танлаши лозим.\nГап Мадриднинг “Реал” жамоасида борар экан, Иско борасида ҳам тўхталиб ўтишимиз шарт. Айни дамда жамоа ўйинидан тўлиқ тушиб қолган испаниялик футболчининг “ошиқлари” етарлича топилади. Аввалига, “Арсенал”футболчи учун даъвогар бўлиб турган эди, бироқ Эмирининг кетиши барчасини ўзгаритиб юборди. Эндиликда, шахсан Пеп Гвардиола “шаҳарликлар” сафида уни Давид Силванинг ўрнини эгаллашини кўзламоқда. Бундан ташқари, Иско Манчестер шаҳрининг қизил томонидан ҳам қўним топиши мумкин. Агарда “Реал Мадрид” Погба трансфери борасида иккинчи таклифни юборса, Иско бонус сифатида “қизил иблислар”дан бирига айланиши мумкин. Бунга ишониш қийин бўлсада, бу футбол ва унда барча нарса амалга ошиши мумкин.\nСкандинавиялик ҳужумчининг трансфер қиймати 20 миллион еврони ташкил этгани боис, унинг бозори чаққон бўлиши кутилмоқда. Ҳужумчи учун курашда “Боруссия Дортмунд”. “Бавария”, “Ювентус”, “Барселона” сингари топ клублар мавжуд бўлсада, иқтидорли ҳужумчининг агенти “Манчестер Юнайтед”нинг имкониятларини юқорироқ баҳоламоқда. Райола ва “Манчестер Юнайтед”нинг алоқалари яҳши бўлмасада, Эрлинг ва Сулшер ўртасида дўстона алоқалар мавжуд. Улар “Молде” клубида бирга ишлашган ва буни АПЛда такрорлашга қарши эмас. Шунга қарамай, “Боруссия Дортмунд” вариянтини ҳам четга суриб ташлашга ҳали эрта. “Сариқ-қора”лар футболчи учун кафолатланган ўйин амалиётини ва кези келганда исталган клубга қўйиб юборишни ваъда қилишмоқда.\nМЛСнинг барча замоналардаги энг яхши футболчиси мақомини қўлга киритган Златан Европани қайта забт этиш учун ортга қайтмоқчи эканлигидан хабарингиз бор. Футболчи ўзининг янги жамоаси ҳақида шу қадар меҳр билан сўзладики, гап “Милан” ҳақида бораётганини барча тушуниб етди. Италия нашрларининг хабар беришича, футболчининг трансфери ҳақида 15-декабр санасида маълум қилади. Айнан ушбу кун “Милан” жамоаси ўзининг 120 ёшини нишонлаши кутилмоқда. Икки томон 18 ойга мўлжалланган шартномага аллақачон қўл қўйиб бўлган. Ушбу шартномага кўра, Златан ушбу мавсум сўнгида ўз жамоасини ўзгартириш ҳуқуқига эга.\n11.12.2019, 17:59 1115 0\nЗидан Перес "бомба трансфер" тайёрлаётгани ҳақида: Ҳар нима бўлиши мумкин, Битта "бомба", иккита "бомба"...\nКун хабари! "Вест Хэм" стадионидан бомба топилди.\nАгент: «Жиру »Арсенал«ни қишда тарк этмайди»


Дунë, 20 октябр 2012\n26 июн 2019, Тошкент вақти: 23:11\nшанба 20 октябр 2012\nҚирғизистонда ойликнинг 65 фоизи овқатга сарфланади\nЎртаҳол қирғизистонлик бир ойлик даромадининг 65 фоизини, қашшоқ оилалар эса 80 фоизини озиқ-овқат сотиб олишга ҳаржлашга мажбур бўлмоқда.\nоктябр 19, 2012\nДума Ўзбекистонга жиддий огоҳлантирув йўллади\nДавлат Думаси қўмитаси бўлиб ўтган эшитувларда Москва раҳбариятига Россия сармоядорлари ва бизнесига босим кўрсатаëтган Ўзбекистон ҳукуматига тегишли тарзда кескин жавоб қайтариш тавсия қилинди.\nБишкекда террорчиликда гумонланганлар қўлга олинди\nҚирғизистонда ўтказилган махсус амалиёт чоғида террорчилик ҳужумига тайёргарлик кўришда гумон қилинган беш киши қўлган олинди. Бу ҳақда мамлакат Миллий хавфсизлик қўмитаси маълум қилган\nДенежные переводы в Узбекистане взяли под контроль\nВ Бухаре сына экс-главы администрации области посадили на 13 лет\nНАТО Афғонистонга узоқ муддатлик ëрдам ваъда қилди\nНАТО Бош котиби Андерс Фог Расмуссен бошчилигидаги НАТО делегацияси Афғонистон пойтахти Кобулга борди. Президент Ҳамд Карзай билан музокарадан сўнг делегация Афғонистон ҳукумати ва парламенти аъзолари билан учрашди.\n"Қўрқинчли Теҳрон - 2"\n80-йиллардаги уруш оқибатида юзага келган иқтисодий тангликни юмшатиш муддаосида Теҳрон раҳбарлари мамлакатдаги туғилиш даражасини барча усуллар билан назоратга олди. Орадан 30 йил ўтиб айни раҳнамолар энди бу жараëнни тўхтата олмай ҳалак.\nСергей Удалцов 10 йилгача қамалиши мумкин\nРоссия мухолифат лидерларидан бири, “Сўл фронт” мувофиқлаштирувчиси Сергей Удалцов мамлакатда оммавий тартибсизликларда ва “Ватан хоинлигида” айбланиб жиноий жавобгарликка тортилди. Унга ва яна икки нафар мухолифатчига қарши босим НТВ каналида кўрсатилган “Қаршилик анатомияси-2” филмидан кейин кучайтирилди.\nНю Йоркда эҳтимолий террорчи қўлга олинди\nАҚШ Федерал тергов бюроси ва Ню Йорк полицияси чоршанба куни Федерал заҳира банкининг Ню Йоркдаги бўлими эшиги олдида кучли портловчи мосламани портлатишга чоғланган бангладешлик шахсни ҳибсга олдилар.\nБишкек: ҳибсдаги депутат очлик эълон қилди\nҚирғизистонда ҳокимиятни куч билан босиб олишга ҳаракат қилганликда айбланиб ҳибс қилинган учта парламент депутатидан бири бўлган Қамчибек Ташиев қамоқхонада очлик эълон қилди.\nРоғун бўйича Жаҳон банки молиялаган ҳисобот эълон қилинди\nРоғун лойиҳасининг атроф-муҳитга таъсири ҳамда ижтимоий оқибатлари тўғрисида Тожикистон ҳукумати сўрови ва иштирокида ҳозирланган дастлабки ҳисобот эълон қилинди.


СУҒУPТА ХИЗМАТЛАPИ: УНИНГ АҲАМИЯТИ НИМАДА? - AmuNews.uz - энг сўнгги янгиликлар\n“Ўзагросуғурта” давлат акциядорлик суғурта компанияси Ўзбекистон Pеспубликаси Президентининг 1997 йил 25 февралдаги 1713 сонли “Ўзагросуғурта” давлат акциядорлик компаниясини ташкил қилиш тўғрисида”ги Фармони асосида ташкил этилган ва Вазирлар маҳкамасининг 125-сонли қарорида компаниянинг асосий фаолият йўналишлари белгилаб берилган бўлиб, таъсисчилари Молия вазирлиги, “Ўзпахтасаноат” уюшмаси “Агробанк”, “Қишлоққурилишбанк” ҳисобланади.\nКомпаниянинг Қорақалпоғистон Pеспубликаси филиалининг бизнинг туманимиздаги бўлими асосий фаолияти ҳуқуқий ва жисмоний шахсларга барча турдаги суғурта хизматларини кўрсатишдан иборат. Жумладан, фермер хўжаликлари экинларини, пахта, ғалла экинларини, чорва молларини, аҳолининг мол-мулки ва иморатларини ҳар хил табиий офатлардан суғурталаш, корхона ва ташкилотлар мол-мулки ва иморатларини, транспорт воситаларини ихтиёрий ва мажбурий суғурталаш, ишчи-хизматчи ходимларни хизмат жараёнида рўй бериши мумкин бўлган турли тасодифий бахтсиз ҳодисалардан ва аҳолини оилавий суғурталашни амалга оширади.\nЖисмоний ва юридик шахсларнинг чорва моллари, иморати, мол-мулкини табиий офатлар натижасида етиши мумкин бўлган зарарлардан суғурталаш натижасида етказилган зарар қоплаб берилади. Мол-мулк суғуртасини амалга оширган жисмоний ва юридик шахслар бахтсиз ҳодисалар ва турли табиий офатлар туфайли етказилган моддий зарарни “Ўзагросуғурта”дан қоплаб олишлари мумкин.\nБўлимимизнинг “Агробанк” туман филиалида ўз ҳисоб рақами мавжуд бўлиб, жисмоний ва юридик шахсларга 100 хилдан ортиқ суғурта хизматларини кўрсатиб келмоқда.\n2018 йилнинг ўтган 9 ойи давомида жисмоний ва юридик шахслар билан суғурта юзасидан 7904 та шартномалар имзоланди, 5283,3 минг сўм миқдоридаги суғурта қопламаси зарар кўрган шахсларга тшлаб берилди. Натижада бу борадаги режа 131 фоиздан ошириб адо этилди.\nШуниси эътиборга моликки, кейинги йилларда “Ўзагросуғурта” АЖ суғурта компанияси мижозлари тобора ортиб бормоқда. Бу кўрсатилаётган суғурта хизматлари юртдошларимизга манзур бўлаётганидан далолат беради.\nҲаёт тасодифларга тўла. Баъзан инсон ўзига боғлиқ бўлмаган ҳолатларда ҳам кўнгилсиз ҳодисаларга учраши, мол-мулкига зиён етиши мумкин. Бизнинг компаниямиз шундай дамларда агар суғурта шартномаси имзоланган бўлса, кўрилган зарарларни қоплаб беради.\nМижозларга кенг қамровли, сифатли суғурта хизматлари кўрсатаётганимиздан хурсандмиз.\nБахтиёр Жуманов, “Ўзагросуғурта” АЖнинг\nАмударё тумани бўлими менеджери.


Дарахтлар муҳофазаси кучайтирилади, экология полицияси ташкил этилади\nПрезидент Шавкат Мирзиёев раислигида 24 август куни экологик ҳолатни яхшилаш, дарахтлар муҳофазасини самарали ташкил этиш ва яшил ҳудудларни кенгайтириш чора-тадбирлари юзасидан видеоселектор йиғилиши ўтказилди.\nБутун дунёда бўлгани каби мамлакатимизда ҳам экологик муаммолар кўпаймоқда. Бунга баъзан табиий омиллар, кўп ҳолларда эса инсоннинг ўзи сабабчи бўлмоқда.\nМасалан, сўнгги 4 йилда саноат корхоналари 2 бараварга ортиб, шаҳарларда чанг-газ миқдори меъёрдан 4 баравар ошган. Юртимиз ҳудудларида яшил майдонлар 3-4 бараварга қисқариб кетган. Сув камайиб, ер ости суви сатҳи ҳам пасайган.\nКўп қаватли уйлар оралиғидаги бўш жойларда қурилишлар қилиш, мораторий эълон қилинганига қарамасдан, дарахтларни кесиш, яшил ҳудудларни камайтириш ҳолатлари кўпчиликни ранжитмоқда.\nБу борада Экология ва атроф-муҳитни муҳофаза қилиш давлат қўмитаси ҳамда маҳаллий ҳокимликларда жонкуярлик етишмаяпти, амалий ишлар кўринмаяпти.\nШу боис йиғилишда соҳадаги муаммолар танқидий муҳокама қилинди. Жойларда ишларни тизимли ташкил эта олмагани учун Экология ва атроф-муҳитни муҳофаза қилиш давлат қўмитаси раиси Алишер Мақсудов лавозимидан озод этилди.\nЭкологик ҳолатни яхшилаш, яшил ҳудудларни кенгайтириш бўйича муҳим вазифалар белгиланди.\nБу йил куз ойларида автомобиль йўллари, дала четлари, барча аҳоли масканларида 55 миллион дона, келгуси йил баҳор мавсумида 70 миллион дона тут, павловния, чинор, эман, ёнғоқ, жийда, терак каби мевали ва манзарали дарахтлар экиш вазифаси қўйилди.\nДарахтларни парваришлаш учун ҳар бир маҳаллага биттадан, туман ва шаҳар ободонлаштириш бўлимларига камида 5 нафардан ишчи бириктириш зарурлиги таъкидланди.\nҲокимларга шаҳарлар ва туманлар марказларидаги 4 минг 500 километр ички ирригация тармоқларини тиклаш бўйича топшириқ берилди.\nЭкологияни яхшилаш, яшил ҳудудларни кенгайтиришда кўчатчилик жуда муҳим. Мисол учун, Андижон, Пахтабод ва Марҳамат туманларида павловния етиштирувчи хўжаликлар ташкил этилган. Ёки, Ургут туманининг Хўжаидук ва Омонқўтон қишлоқларида ҳар бир хонадонда 2 минг тупдан манзарали дарахт кўчатлари етиштирилмоқда.\nШу каби омилкорларни қўллаб-қувватлаш, аҳолини сифатли кўчатлар билан таъминлаш мақсадида ҳар бир ҳудудда “Яшил замин” жамғармалари ташкил этилиши белгиланди.\nМутасаддиларга кўчатчиликка ихтисослашган хўжаликлар учун танлов асосида ер ажратиш, “Яшил замин” жамғармаси ҳисобидан аҳолига мевали ва манзарали дарахт кўчатларини бепул тарқатиш бўйича кўрсатма берилди.\nШаҳарларда яшил ҳудуд ва жамоат парклари ташкил қилиш масаласига алоҳида эътибор қаратилди.\nМасалан, Қарши шаҳридаги 27 гектар майдонга эга Алишер Навоий номидаги истироҳат боғининг 11 гектари аттракционлардан тозаланиб, сокин ҳудудга айлантирилган. Китобхонлик бурчаклари, пиёда ва велосипед йўлаклари ташкил этилган.\nЛекин, юртимиздаги 300 га яқин истироҳат боғлари турли вазирлик ва идораларга қарашли бўлиб, уларнинг аксарияти қаровсиз.\nШу боис мутасаддиларга барча истироҳат боғларидаги дарахтларни тўлиқ хатловдан ўтказиб, жамоат паркларини кўпайтириш бўйича топшириқ берилди. Таъкидланганидек, истироҳат боғларининг 70 фоизи яшил ҳудуд бўлиши керак ва уларда бино-иншоотлар қурилишига йўл қўйилмайди.\nТошкент шаҳрининг ҳар бир туманида биттадан сайилгоҳ, кўп қаватли уйлар жойлашган маҳаллаларнинг ҳар бирида яшил ҳудудлар ташкил қилиш зарурлиги қайд этилди. Шунингдек, 60 километр каналлар бўйи, 250 километр пиёдалар йўлаклари атрофига манзарали дарахтлар экиш керак.\nТошкент шаҳар ҳокимига шу борада қатор топшириқлар берилди.\nМаълумки, Президент фармони билан тасдиқланган 2030 йилгача бўлган даврда Ўзбекистон Республикасининг Атроф-муҳитни муҳофаза қилиш концепциясига кўра, дарахтлар ва буталарнинг қимматбаҳо навлари кесилишига мораторий жорий қилинган эди. Ушбу чора муддати 2020 йил 31 декабргача бўлиб, у орқали 316 минг туп дарахт асраб қолинди.\nЛекин шунга қарамасдан, 5 мингга яқин дарахтлар ноқонуний кесилган.\nШу боис давлатимиз раҳбари бу борадаги чораларни кучайтириш бўйича кўрсатмалар берди. Хусусан, дарахтларни кесишга мораторий 2024 йилга қадар узайтирилади ва жавобгарлик кескин кучайтирилади. Яшил ҳудуд ва жамоат паркларидаги дарахтларни кесиш қатъиян тақиқланади.\nТошкент шаҳри ва вилоятлар марказида экология полицияси ташкил этилади. Унинг зиммасига экология соҳасидаги қонунбузарликлар, жумладан, дарахтларни рухсатсиз кесиш, чиқиндиларни ножоиз жойга ташлаш, браконьерлик каби ҳолатларга қарши курашиш вазифалари юклатилади.\nЧиқиндиларни йиғиш ва қайта ишлаш масаласига ҳам тўхталиб ўтилди. Бу борада давлат-хусусий шериклик йўлга қўйилган жойларда тартиб яхшиланган.\nХусусан, Наманган шаҳри, Тўрақўрғон, Мингбулоқ ва Наманган туманларида маҳаллаларни санитар тозалаш хизматлари билан қамраб олиш даражаси 92 фоизга етиб, тушумлар 2 бараварга ошган.\nФарғонада 7 миллиард сўмлик инвестиция жалб қилиниб, илк бор чиқиндиларни саралаш заводи ишга туширилган.\nБу тажрибани бошқа ҳудудларда ҳам кенгайтириш, хусусий шериклик асосида янги лойиҳаларни амалга ошириш муҳимлиги таъкидланди.\nИлм ва инновациялар ҳар бир соҳада зарур. Лекин бугунги кунда Экология қўмитаси тизимидаги 2 мингдан ортиқ ходимларнинг атиги 10 фоизи мутахассис ҳисобланади.\nШу боис, қўмита ҳузуридаги илмий-тадқиқот институти фаолиятини такомиллаштириш, олимлар ва кадрлар тайёрлашни ривожлантириш бўйича кўрсатмалар берилди.\nБунинг учун мазкур илмий-тадқиқот институти замонавий техника ва лаборатория ускуналари билан жиҳозланади. Докторантурага квоталар 2 баравар оширилади. Институтда экология ва атроф-муҳит муҳофазаси бўйича илмий даражаларни берувчи Илмий кенгаш ташкил этилади.


Каримовнинг “дангаса” деган сўзига жавобан « Ўзбекистон Халқ Ҳаракати\nКаримовнинг “дангаса” деган сўзига жавобан\n22 June 2013 - 15:41\nЖаноб Каримов, сизнинг Жиззах вилоятидаги сафаринигиз давомида айтган “Дангаса” иборангиз мана икки кундирки, қалбларимизга пичоқдай ботмоқда.\n[soundcloud id=’98107165′ color=’#B8240D’]\nБу гапингиз билан мухожиротдаги Халқимиз вакилларини мутлоқ хурмат этмаслигингизни, улар учун мутлоқ ғамхўр эмаслигингизни яна бир бор исбот этдингиз. Ана ўша бирордарларимиз ва аёлларимиз, ёшларимиз ўша ерларда аслида нима сабабдан юрганлари хақида мана мен сизга икки оғиз айтиб ўтаман.\nЮртимиз фақатгина бой зодагонлар учун, мансабдорлар учун, рахбарлар ва юқори лавозимдаги ходимларингиз учунгина бир жаннатдир. Оддий Халқ учун ҳеч қандай жаннат роҳати йўқ. Сиз умуман мансаб либосини кийган вақтингиздан бошлаб бирор марта қишлоқларни кўрдингизми? Бирор марта шаҳарларни кезганингизда, оддий аҳоли уйларини кузатдингизми? Шароити билан қизиқдингизми?\nМана мен биламан, юзлаб оилалар бор, хонадонига гўшт кирмайди, шакар нима билмайди, юмшоқ нон нима билмайди, даволаниш нималигини билмайди, қариялар қариб ҳам дам олмайди, аёллар ҳаммаси мажбур ишлашга, ёш болаларни кўчаларда хор бўлиб юришларини наҳот билмайсиз?\nШундай хонадонлар бор, на свети, на гази, на телевизори. Ёмғир ёғса, уйида ўтириб шалаббо бўлади. Қанча одамларни биламан, касал бўлса, кечалари инграб, дод деб чиқади, уларга мени далдаларим кор келади, деб ўйлайсизми? Йўқ, уларнинг азобини бу йўл билан енгиллаштира олмайман.\nХасрати йўқ одамни менга топиб бера оласизми? Оддий Халқимиз орасидан ночормас одамни топиб бера оласизми?\nУйланадиган қанча йигитлар ночорлиги учун оила қуролмаяпти, қанча қизларимизни ота-онаси мана шундай сабаблар билан эртаю-кеч ишлайди. Мана шу гапимни илло инкор эта олмайсиз, чунки мана шундай йигит-қизлар ночорлиги учун қизингиз “мингта тўй, мингта суннат» қилмоқда. Сиз мана бундай ишдан уялиб, қон йиғлашингиз керак эмасми? Мана шу ишлардан ҳам ночор Халқимиз устидан шундай куласизми?\nЭнг кам иш хаққингиз 80 минг сўм атрофида бўлса, мана шу ишингиз ғирт устимиздан кулганингиз эмасми? Сиз мана шу белгилаган маошингиз билан чиқариб қўйган солиқларингизни бир солиштирингчи, солиқ миқдори кўп чиқади, хўш Халқ қачон орттиради, қачон қорнига қиймаслиги мумкин бундай маошдан, қачон даволаниши учун шу пулдан орттириши мумкин?\nХалқ иложсизликдан нима иш бўлса қилмоқда, қаердан бир томчи сув оқса, ҳамма ўзини ўша тарафга уради, сиз эса қаердан сув оқса, беркитиш билан бандсиз-ку. Халқ доим ўзига ўзи иш топади, бошқаларни ҳам иш билан таъминлайди, сизчи? Сиз ахир бош иш берувчисиз-ку, қачон Халқ учун иш бериб қўйдингиз, қайтанга ишчиларни ишидан айирасиз-ку!\nСиз учун фақат ходимларингиз зарур, сиз улар учун иш бера оласиз, улар Халқни сиз учун эзиб қонини ичиб берса, шу керак сизга. Мана шунинг учун ҳам уларнинг маоши етарли, мана шунинг учун ҳам имтиёзлари бисёр. Халқда-чи? Халқда ҳеч қандай имтиёз йўқ. Хатто тинчгина ишини ишлаш учун хорижга ҳам чиқиши сизга оғирлик қилади. Аслида сиз бўласиз ҳаммага оғирлик солаётган, камига қизингиз ҳам шу Халқ устига ётиб олди.\nМундоқ ўйлаб қаранг, агар ўзимизда иш бўлса, шунча одам хорижга кетадими? Шунчалар тўқчилик бўлиб ҳеч ким ҳали очидан ўлмаган бўлса, 8-9 миллион одам иложсизликдан ўша юртларга иш излаб кетадими? Дангаса одам умуман хорижга, яна ишлагани кетадими? Ўзбекистонда сизга қаноат қилиб ишлаётганлар ишчану, хориждагилар дангаса бўлдими? Дангаса одам қурилишларда, совуқда ишлашини била туриб кетадими? Шунча одам қайтиб келса, сиз ёки анави қизингиз иш бера оладими хаммасига?\nҲеч қачон на сиз ва на қизингиз иш бера оласиз. Қорни тўқни қорни оч билан иши йўқ. Ҳа очидан ўлмаслигига сабаб сиз эмас, саховатли Халқимиздир. Сиз аяган бир бурда нонни ўша Халқимиз ночорларга аямайди. Сиз эса уялмай-нетмай ҳаммани боқиб қўяётгандай гапиришингиз энсаларни энасини қотирворди…\nСиз учун биз дангаса эканмиз, ўша ерларда супурсак, пол артсак сиз учун уят экан, унда шароит қилиб қўйинг оғиз йиртмай. Нима, Ўзбекистонда одамлар супурмаяптими, пол артмаяптими? Хожатхоналарга бориб кўрингчи руслар эмас, ўзбеклар ишлаяпти. Ахлатхоналарда болаларимиз ишлаяпти, кўчаларда кўрмайсизми орқасига “коммунал хизмат” деб ёзилган либосларда нуронийларимиз кўча тозалаб юришибди, сиз на ёшни ва на қарини таъминлай оласиз.\nЎзингизча Халқаро давлатлардаги ҳамкасбларингиз олдида ҳижолат қилиб қолдингизми биз кўчаларни супурсак, тозаласак? Ўз Халқингиздан қачон ҳижолат қиласиз унда?\nБирор марта Халқим деб ортимиздан бирор хорижга бордингизми? Келинглар, энди ўзимизда ишлаймиз, мен иш яратиб бераман, дунёга сизларни қул қилмайман, деб даъватлар қилдингизми? Ёки бирор марта пул бериб қўйдингизми саҳоват қилиб?\nНима хаққингиз бор шундай иложсиз ишлаётган Халқимизни “дангаса” деб хақорат қилишга? Энг катта дангаса ўзингиз-ку. Ўша хорижда дангаса одам хақиқатан очидан ўлишини билмайсизми? Бир одамга шундай гап айтиб, мен қанчалар хижолатда қоламан, сиз миллионлаб одамларга ошкора “дангаса” дейишга юртбош, президент сифатида қандай хаддингиз сиғди? Халқпарвар бўлсангиз, нега гапираётганда раҳм ва қайғуриш билан гапирмайсиз? Ўша миллионлаб одам қалби қанчалар озорланишини билмайсизми? Шунча одам сиздан бирор яхши гап эшитаман, деб туриб шундай хақорат эшитса, қанчалар азобланишини ўйламадингизми?\nМана шу хақоратингиз ўша ишлаётганларга, қолаверса, уларнинг оилаларига айтилган хақоратдир, бу ҳаммамизга айтилган хақоратдир.\nБугун сиз бемалол хақорат этаркансиз, эртага сиздан кейинги издошингиз албатта шу ишни қайтармаслигига кафолат бера оласизми?\nХалқни дарди бор, уни тушунишни истамас экансиз, ҳеч бўлмаганда, Халқни ҳақорат қилманг.


ИСЛОМ ЦИВИЛИЗАЦИЯСИ МАРКАЗИ — ИСЛОМ МАЪРИФАТИ МУЖАССАМ МАСКАН - Ўзбекистон овози газетаси\nИСЛОМ ЦИВИЛИЗАЦИЯСИ МАРКАЗИ — ИСЛОМ МАЪРИФАТИ МУЖАССАМ МАСКАН\nДаврон МАХСУДОВ, Ўзбекистон халқаро ислом академиси доценти, тарих фанлари номзоди:\n— Сўнгги йилларда мамлакатимизда диний-маърифий соҳада қатор ишлар амалга оширилмоқда. Хусусан, Имом Бухорий, Имом Термизий халқаро илмий-тадқиқот марказлари, Ўзбекистон халқаро ислом академияси, Мир Араб олий мадрасаси, Ҳадис илми мактаби, калом, фиқҳ, ақида, ҳадис, тасаввуф мактабларининг очилиб, фаолият юритаётгани ва айниқса, Ислом цивилизацияси марказининг бунёд этилаётгани юртимизда дин, диний қадриятлар, азалий анъаналаримизни илмий, маърифий асосда ўрганишга қаратилган ҳаракатнинг ёрқин намунасидир.\nБулар орасида юртимиз тарихида илк бора қад ростлаётган Ислом цивилизацияси марказига халқимиз ва ҳатто хорижликларнинг ҳам қизиқиши ортиб бормоқда. Шундай экан, Ислом цивилизацияси қандай марказ, нима ишлар билан шуғулланади, бу ерда таълим бериладими ёки фақат тадқиқотлар амалга ошириладими каби бир қатор саволларга жавоб беришга ҳамда унинг мазмун-моҳияти, мақсад ва вазифалари нималардан иборат эканлиги, келажакда инсонлар маънавий юксалиши, маърифий такомили учун нималар бера олиши каби мулоҳазаларга аниқлик киритишга ҳаракат қилсак. Зеро, инсон ва жамият маънавий такомили учун муҳим роль ўйнайдиган мазкур Марказ фаолияти ҳақида жамоатчилигимиз хабардор бўлишга, албатта ҳақли. Шу ўринда таъкидлаш лозимки, ҳали Марказда қурилиш ишлари давом этмоқда ва бинонинг фойдаланишга топширилиши 2020 йилга мўлжалланган. Шундай экан, истиқболда бўладиган ишлар бўйича фикрлар билдирилади ва улар асосан йўналтирувчи характерга эгалигини ҳам эслатиб ўтиш керак.\nШу жиҳатдан, Ислом цивилизация марказининг моҳияти хусусидаги мулоҳазаларни қуйидаги мақсадларни ўзида мужассам этган жиҳатлар орқали янада билиш мумкин.\nБиринчидан, Бугунги шиддат билан ўзгариб бораётган бир даврда барча масалаларни, шу жумладан, диний таълимотни ҳам илмий асосда ўрганиш муҳим саналади. Содда қилиб айтганда, илм, маърифатсиз «узоққа бора олмаслигимиз» аниқ. Аслида улуғ зотларнинг авлодлари саналган ушбу миллатнинг бундан бошқа чораси йўқ, десак ҳам хато бўлмайди.\nШу маънода, Ислом цивилизация маркази илмий маскан саналади. Чунки бу ерда мунтазам равишда илмий изланишлар олиб борилади. IX-XI асрларда Хоразмда «Дорул маърифа ва ҳикма» ва Бағдодда «Байт ул-ҳикма», яъни «Донишмандлик уйи» каби илмий марказлар бўлган. Ушбу Марказ ҳам улар каби «илм ва ҳикмат уйи» ҳисобланади. Марказда аждодларимизнинг асарлари тадқиқ қилинади, таржималари амалга оширилади, таҳлил қилинади. Марказнинг улкан кутубхонасида ислом оламининг ноёб дурдона асарлари ва уларнинг электрон ҳамда факсимиль нашрлари жамланадики, уларни ўрганиш асосий вазифа бўлиб қолади.\nУшбу мақсадда Ўзбекистоннинг энг етакчи олимлари, мутахассислари, илмий изланувчилари, ҳатто хорижнинг етук алломалари жалб қилинади. Ўзбекистон халқаро ислом академияси илмий изланиш олиб бораётган тадқиқотчиларнинг масканига айланиши, шубҳасиз. Уни Имом Бухорий ва Имом Термизий халқаро илмий-тадқиқот марказларидан қандай фарқи бўлади, деган савол туғилиши табиий. Жавоб сифатида айтиш мумкинки, мазкур халқаро илмий-тадқиқот марказларида асосан ҳадисшунослик билан шуғулланилса, Ислом цивилизация марказида барча соҳаларда, жумладан, Қуръоншунослик, тафсиршунослик, ҳадисшунослик, сийратшунослик (Пайғамбар алайҳиссалом ҳаёт йўлларини ўрганиш), ислом ҳуқуқи (фиқҳ), ақида, тасаввуф, ислом тарихи, араб тилшунослиги каби билимлар кенг ўрганилади. Бундан ташқари, архитектура, физика, кимё, фалакиётшунослик, минерология, тиббиёт, фармокология каби йўналишларда ҳам илмий изланишлар олиб борилади. Чунки аждодларимиз асарларининг салмоқли қисмини ҳам ушбу соҳалар ташкил этишини эслатиб ўтиш даркор. Лекин масаланинг яна бир жиҳати шундаки, ҳам фалакиётни билиб, манба ўқий оладиган, тиббиётчи ёки фармацевт бўлиб, қўлёзмалардан керакли муолажаларни ўқиб ўрганадиган мутахассисларни бугунги кунда топиш қийин. Шундай экан, келажакда мазкур илмлардан бохабар ва қўлёзма манбаларини мутолаа қила оладиган кадрларга ҳам эҳтиёж ортиб боради. Демак, бу борада ҳам чуқурроқ ўйлашимиз ва келажакда соҳа мутахассисларини тайёрлаш бўйича чораларни белгилашимиз керак бўлади.\nМарказда тарихимиз билан боғлиқ кўплаб ашёлар ва визуал материаллар йиғилгани боис Ислом академиясининг юқори курсларида таҳсил олувчи мутахассисликка доир фанларнинг амалий машғулотларини шу ерда ўтказиш мақсадга мувофиқ саналади. Бу, бир томондан, олинган назарий билимларни мустаҳкамлашга кўмаклашса, иккинчи томондан, тарихий материалларни кўз билан кўриш ва фойдаланиш имкониятини беради. Бундан ташқари, Марказда исломгача бўлган даврга оид ашёлар ҳам жой олгани учун археологлар, миллий кийим ва ҳунармандчилик маҳсулотларимиз жойлашгани сабабли этнологлар, ҳунармандлар, қадимий ёдгорликларнинг макетлари борлиги учун архитекторлар бу ердан кўплаб амалий маълумотларни олишлари мумкин. Қўйингки, Марказда ўрта асрлар хаттотлиги, наққошлиги, санъати ва ҳатто ошхона ва кулинарияси ҳам ўрин эгаллайди. Албатта, булар ташриф буюрувчиларга ўтмишимизнинг ҳали кўп ҳам маълум бўлмаган қирралари ҳақида тасаввурлар уйғотса, яна соҳанинг бўлажак мутахассисларига амалий машғулот маскани ҳам бўлиб қолиши, шубҳасиз.\nИккинчидан, тарихда ўтган буюк алломаларимиз – Имом Бухорий, Абу Мансур Мотуридий, Мусо Хоразмий, Ибн Сино каби буюк сиймолар юртимиз номини дунёга танитган шахслардан ҳисобланади. Мусулмон дунёсининг мўътабар манбаларида ҳам Бухоро, Самарқанд, Фарғона, Урганч, Шош каби қадим шаҳарлар улуғ олимлар юрти сифатида кўп бора тилга олинади. Жумладан, Бухоро Ислом динининг минораси, Самарқанд ер юзининг энг гўзал шаҳри, дейилади. Арабларнинг эътирофига кўра, Хоразмлик Замахшарий бобомизсиз араб тили унутилиши ҳам мумкин эди. Мусо Хоразмий саноқ тизимини кашф қилмаганида бугунги юксак технологияларни ҳам тасаввур қилиш амри маҳол бўлиб қоларди. Баҳоуддин Нақшбанд қўл ва қалб бир вақтнинг ўзида икки ишни бажариб, бир мақсад сари интилиши борасидаги соф ғояни илгари сурмаганида тасаввуфий таълимот бунчалик халқчил ва тушунарли бўлмай қолармиди? Ибн Синонинг тиббиёт соҳасидаги хизматларисиз бугунги илғор Ғарб медицинаси ҳар қандай касалликка даво топа олармиди? Мотуридий бобомиз соф ақидани мусулмонларга етказмаганида бугунги мусулмон жамиятида оқим ва тоифалар қарашларига етарлича жавоб берилмай қолармиди? Мовароуннаҳрда чуқур илдиз отган ҳанафийлик мазҳаби эса, Абу Ҳафс Кабир Бухорий, Абу Зайд Дабусий, Бурҳониддин Марғилоний илмий мероси билан мустаҳкам илмий асосларга эга бўлди. Қўйингки, бундай мисолларни кетма-кет келтиравериш мумкин.\nЎз навбатида, буни ислом оламининг машҳур олимлари ҳам эътироф этмоқда. Машҳур Ал-Азҳар университетининг ректори Аҳмад Тоййиб жаноблари ўз юртларидаги кутубхоналарни Бухорий, Мотуридий каби зотларнинг китобларисиз тасаввур қилиб бўлмаслиги эътироф этган бўлса, Фан, таълим ва маданият масалалари бўйича Ислом ташкилоти — ISESCO собиқ бош директори Абдулазиз ат-Тувайжрий 2017 йилда Тошкентдаги илмий мажлисларнинг бирида Ислом дини араб диёрида пайдо бўлса ҳам, бироқ унинг илмий асослари ажам халқлари, жумладан мовароуннаҳрлик олимлар томонидан амалга оширилганини таъкидлаган эди. Бир сўз билан айтганда, Ўзбекистон замини ислом илм-фани ва маданиятининг қадимий бешикларидан бири ҳисобланади. Бироқ ўтган салкам бир асрлик давр мобайнида биз ушбу бебаҳо меросдан узоқлаштирилдик, улуғ аждодларимиз кимлигини билмадик, анъанавий қадриятларимиз бегона бўлиб борди. Шундай бир пайтда улкан меросни англаш, халқимизга, айниқса, ёшларимизга етказиш, тушунтириш, ундан намуна олиш масаласи долзарб бўлиб қолди. Бунёд этилаётган ушбу Марказда ўтган салкам бир ярим минг йиллик мерос қўлёзма асарлар, электрон тақдимотлар, фильмлар, экспонатлар орқали тақдим этилади. Бу ҳам маърифатни тарғиб қилишнинг замонавий кўринишларидан биридир.\nПрезидентимиз Шавкат Мирзиёев таъкидлаганидек: Халқимизнинг ана шундай бой тарихий, илмий, маънавий меросини ҳар томонлама ўрганиш, жаҳон афкор оммасига кенг таништириш, энг муҳими, ислом динининг асл инсонпарварлик моҳиятини чуқур очиб бериш мақсадида биз азим пойтахтимиз Тошкент шаҳрида Ўзбекистондаги Ислом маданияти марказини барпо этишга қарор қилдик.\nМазкур мақсадлар ижроси учун Марказда ноёб қўлёзмаларга эга фонд ташкил этилиши ҳам кўзда тутилган. Қўлёзмаларни сақлаш ва келажак авлодга етказиш учун реставрация қилиш, тиклаш, нусха олиш ва кўпайтириш бўлими ҳам иш юритади.\nУчинчидан, глобаллашув даврида турли оқим ва тоифалар кўпайиб бораётган бир пайтда Марказ ёшларга буюк ўтмишдан намуна олишга ёрдам берса, яна бир томондан, бу ерда соф ислом таълимотини тарғиб ва ташвиқ қиладиган китоблар, таржималар, интернет маълумотлари тайёрланади ҳамда халқимизга етказилади. Бу ерда китоб дўконлари, кутубхона, матбаа маҳсулотлари ташриф буюрувчиларга хизмат қилади.\nМарказ фаолияти, илмий китоб ва журналлар, олиб борилаётган илмий-тадқиқот ишлари бўйича маълумотлар, ислом олами ва соҳадаги янгиликларни ёрутувчи турли шаклдаги доимий нашр ишларини амалга ошириш учун энг замонавий ускуналар мажмуасидан иборат нашриёт ҳам хизмат кўрсатади. Бундан ташқари, йирик халқаро анжуманлар, республика ва хорижлик олимлар билан илмий семинарлар ташкил этиш, халқаро қорилар мусобақаси ва бошқа тадбирлар ўтказишга режалаштирилган, энг замонавий технологиялар асосида жиҳозланган салкам беш юз кишига эга конференция зали иш юритиши режалаштирилган.\nҲозирда Марказ халқаро алоқаларни йўлга қўйиш, турдош хорижий ташкилотлар билан муносабатлар ўрнатиш мақсадида бир қатор хорижий муассасалар билан ҳамкорликларни бошлаган. Ислом ҳамкорлик ташкилотининг КОМСТЕК, ICESCO, IRCICA таркибий тузилмалари, Оксфорд ислом тадқиқотлари маркази, Саудия Арабистони ахборот ва араб-рус тадқиқотлари маркази кабилар билан алоқалар ўрнатилган.\nМухтасар айтганда, Президент қарорида таъкидланганидек, бу жойни «Жаҳолатга қарши — маърифат» шиори остидаги илмий, маърифий маскан, дейиш мумкин. Демак, Ислом цивилизация марказида ҳам ўқув, ҳам илмий тадқиқот, ҳам ноёб китоблар мажмуи ва буюк ўтмишимизнинг намуналари тақдим этилгани сабабли уни билим, таълим, тарбия, музей, улкан кутубхонага эга маърифат маскани, деб аташ муносиб бўлади.


Мўминлар бир-бирларига ака укадирлар! - | Hizb-Uzbekiston.info\nHome›МАҚОЛАЛАР›Мўминлар бир-бирларига ака укадирлар!\nМўминлар бир-бирларига ака укадирлар!\nПайғамбар (с.а.в.) шундай марҳамат қиладилар;\n«مَثَلُ الْمُؤْمِنِينَ فِي تَوَادّهِمْ وَتَرَاحُمِهِمْ وَتَعَاطُفِهِمْ، مَثَلُ الْجَسَدِ. إِذَا اشْتَكَىَ مِنْهُ عُضْوٌ، تَدَاعَىَ لَهُ سَائِرُ الْجَسَدِ بِالسّهَرِ وَالْحُمّى»\n«Мўминларнинг бир-бирини дўст тутиш, раҳм шафқат кўрсатишдаги мисоли бир танага ўхшайди. Бордию ундан бирор аъзо оғриб қолса, қолган аъзолар ҳам ухламасдан иситмалаб чиқади». (Муслим ривояти).\nМуқаддас динимиз бўлган Исломга амал қилишимиз, Умматнинг орасида бирдамликни келтириб чиқаради. Сабаби, Ислом инсонларни бир-бирига боғловчи робита бўлиб, ягона Аллоҳга, ягона динга, ягона Китобга бўлган иймон орқали уларни боғлайди. Мана шу робита бизни бир-биримизни яхши кўришга ва хар бир иймон аҳлини ўзимиздан афзал кўришга ундайди.\nБу ҳақда Аллоҳ Субҳонаҳу ўз каломида шундай марҳамат қилади;\nإِنَّ الَّذِينَ آمَنُوا وَهَاجَرُوا وَجَاهَدُوا بِأَمْوَالِهِمْ وَأَنفُسِهِمْ فِي سَبِيلِ اللَّهِ وَالَّذِينَ آوَوا وَنَصَرُوا أُوْلَئِكَ بَعْضُهُمْ أَوْلِيَاءُ بَعْضٍ وَالَّذِينَ آمَنُوا وَلَمْ يُهَاجَرُوا مَا لَكُمْ مِنْ وَلاَيَتِهِمْ مِنْ شَيْءٍ حَتَّى يُهَاجِرُوا وَإِنْ اسْتَنصَرُوكُمْ فِي الدِّينِ فَعَلَيْكُمْ النَّصْرُ إِلاَّ عَلَى قَوْمٍ بَيْنَكُمْ وَبَيْنَهُمْ مِيثَاقٌ وَاللَّهُ بِمَا تَعْمَلُونَ بَصِيرٌ\n– „Албатта, иймон келтирган, ҳижрат қилган ва молу жонлари билан Аллоҳ йўлида курашган зотлар ва (Маккадан ҳижрат қилиб келган муҳожирларга) уй-жой бериб, ёрдам қилган зотлар — ана ўшалар бир-бирларига дўстдирлар. (Яъни тириклари бир-бирига ҳамкор, ўрталарида ўлим бўлса, бир-бирларига меросхўрдирлар). Иймон келтирган, аммо ҳижрат қилмаган (яъни ҳали-ҳануз Маккада яшаб турган) кишилар эса то ҳижрат қилмагунларича сизлар уларга дўстлик қила олмайсизлар (яъни бир-бирларингизга ҳамкор, меросхўр бўла олмайсизлар). Агар улар дин йўлида сизлардан ёрдам сўрасалар, ёрдам қилиш зиммангиздадир. Магар уларга, ўрталарингизда (урушмаслик ҳақида) аҳд-паймон бўлган қавмга зарар етказиш билан ёрдам қилмайсизлар. Аллоҳ қилаётган амалларингизни кўргувчидир“. (Анфол.72)\nШу жиҳатдан шаръий бурч мўминнинг зиммасига мусулмон биродарига ёрдам кўрсатишни, у билан шодлигию қайғусида бирга бўлишни, мусулмон биродари билан дўстона муносабатда бўлишни, мусулмонлар билан жанг қилаётган мушрикларга қарши бир саф бўлиб туришни юклайди. Ўтган асрлар давомида мусулмонлар раҳбари мусулмонларнинг ҳамжихатликни сақлашлари, душман олдида сабот билан туришлари учун жонкуйдирган. Улар Ислом ва мусулмонлар душманига ўз юртларини бериб қўйишни ор деб билганлар, бир мусулмонни обрўсини тўкилишини ўз шаънини топташ деб тушунганлар, куфр аҳлидан хеч қачон яхшилик таъма қилмаганлар.\nАллоҳ Таъоло мўминларни огоҳ этиб шундай марҳамат қилади;\nوَالَّذِينَ كَفَرُوا بَعْضُهُمْ أَوْلِيَاءُ بَعْض ۚ لاَّ تَفْعَلُوهُ تَكُنْ فِتْنَةٌ فِي الْأَرْضِ وَفَسَادٌ كَبِيرٌ\n„Кофир бўлган кимсалар бир-бирларига ҳамкордирлир. (Бас, эй мўминлар, сизлар уларни ўзларингизга душман тутингиз). Агар шундай қилмасанглар (яъни мўминга дўст, кофирга душман бўлмасанглар), ерда фитна ва катта фасод бўлур“. (Анфол.73)\nБутун оламлар роббиси бўлган Аллоҳ Субҳонаҳуни ушбу сўзларини ўзлари учун дастур қилиб олган аждоларимиз ўтган ўн уч аср мобайнида ер юзида азиз ва мукаррам бўлиб хаёт кечирдилар. Яъни, улар дўстларини дўст деб билдилар, душманларини душман деб билдилар. Бир сўз билан айтсак, Исломий Уммат вужудини яксон қилишни ва унинг ақидасига барҳам беришни ғоя қилиб олган Ғарб мустамлакачиларини душман деб билиб уларнинг барча хийла найрангларига қарши бўлдилар.\nЧунки, улар ҳар бир ишларида Қуръон ва Суннатга мурожат қилар эдилар.\nАллоҳ Субҳонаҳу айтади;\n– „Улар душмандирлар. Бас, улардан эҳтиёт бўлинг! Уларни Аллоҳ лаънатлагай! Қандай адашмоқдалар-а!“. (Мунофиқун. 4)\nБугунги кундаги икки миллиарддан зиёд мусулмонларнинг хорлигини асосий сабаби шулки, бизлар дўст ким, душман ким фарқига бормаслигимиздандир. Шуни унутмаслигимиз лозимки, бутун ер юзидаги барча мусулмонларнинг Роббиси, Росули, дини, қибласи, китоби бир бўлган ягона Умматмиз! Бизларнинг бугунги тарқоқлигимизни асл негизи, ўз давлатимизга, ғамхўр Халифамизга эга эмаслигимиздадир.\nЯқин кунда ушбу йўқотган давлатимиз тикланажак, иншаАллоҳ! Бу давлат тўғри йўлни тутувчи Халифалик бўлиб, унга мўминлар амири бўлган халифа етакчилик қилади, шу халифа ортида туриб жанг қилинади, шу халифа умматнинг бир бутунлигини сақловчи, уни ҳимоя қилувчи қалқон, посбон бўлади. Шунда Уммат, юрт, давлат парчаланиб, бўлиб ташланишдан сақланади, кофирларнинг мусулмонлар юртлари устидан хўжайинлик қилишига тўсиқ қўйилади.\n– „Ва Аллоҳ ҳаргиз кофирлар учун мўминлар устига йўл бермагай“. (Нисо.141)\nҲизб ут – Таҳрирнинг Ўзбекистондаги медиа офиси. Зайниддин


24.08.2019 20:35 0 4424\nҲеч циркда бўрини кўрганмисиз? Бир эмас, бир нечталаб йўлбарс ёки шерлар битта ҳайвон ўргатувчининг буйруғини бажаради ёки айиқ ҳатто велосипед ҳайдайди, аммо улардан жуссаси анча кичик бу кулранг йиртқични цирк аренасида учратмаймиз. Нега?\nБўри — жуда маккор ва хавфли йиртқич. Ташқи кўриниши хонаки итларга ўхшагани билан, улар итлар оиласига мансуб ҳар қандай қариндошидан айёр ва тажовузкордир: бошқа турдаги қариндошининг кекирдагини узиб олиш учун унга атиги бир неча сония кифоя қилади.\nБу жониворни амалда қўлга ўргатиб бўлмайди. Тўғри, узоқ вақт қафасда сақланган бўри эртами-кеч ҳайвон ўргатувчининг буйруқларини бажаради, лекин бу алдамчи бўйсунишдир. У вольер тўсиғини тарк этган заҳоти озодликка интилади. Бунга шу даражада ҳаракат қиладики, у нафақат ҳайвон ўргатувчисига, балки кўзи тушган ҳар кимга ташланиши мумкин.\nБироқ баъзан истиснолар ҳам бўлиб туради: бунинг учун ишга жиддий ва масъулият билан ёндашиш керак. Буни Перм давлат цирки ҳайвон ўргатувчиси Екатерина Коренькова исботлаган. Эндигина 18 ёшга тўлган бу қиз 1995 йили «Бўриларни ўргатиш» дастури устида ишга киришади.\nЕкатерина кулранг йиртқичлар ҳам садоқат ва ёқимтойлигини намойиш қила олишини исботлашга эришган. Бунинг учун одам бўрини болалигидан асраб олиши керак. Фақат улар билан ишлаш жуда катта меҳнат талаб этади. Керакли натижага эса ҳар қандай ҳайвон ўргатувчи ҳам эриша олмайди.\nЭнг аввало, ҳайвонни ўргатишдаги қийинчилик ҳар бир жониворга алоҳида ёндашувни излаб топиш билан боғлиқ. Устига-устак, бўрилар яккаликда ниҳоятда хавфли ва юраксиз бўлиб қолади. Улар кўп тўпланган одамлардан, ёрқин нурдан, баланд товушлардан, олқишу қарсаклардан қўрқишади. Лекин тўда орасида бўлганда бу йиртқич ҳар қандай душманга ташланиши мумкин. Ҳатто у куч-қувват, чаққонлик ва тезкорлик борасида бўридан устун бўлса ҳам.\nБоз устига, бўрилар — маккор ва кек сақловчи. Ҳайвонни жисмоний жазолаш қатъиян ман этилади. Улар ўзини бўйсунаётгандек кўрсатиши, кейин кутилмаганда ташланиб қолиши ҳеч гап эмас. Ҳатто яхшилаб қўлга ўргатилган бўри ҳам камдан-кам ҳолларда гастролга чиқади, негаки нотаниш арена, ёруғлик, ҳид ва товушларга мослашишга қийналади.\nКоренькова бўрилар циркда томоша кўрсатмайди, деган гап унчалик ҳам тўғри эмаслигини исботлади. Бўрини қўлга ўргатиш, унга ҳаракатларни бажартириш мумкин. Фақат бу жуда оғир меҳнат. Ишни эса ўзи боқиб катта қилган жонивор билан олиб бориш шарт. Шу боис ҳайвон ўргатувчилар ўзига хос феъл-атворга эга бўрилардан кўра, итлар билан шуғулланишни афзал кўришади.\nцирк бўри ҳайвонларни қўлга ўргатиш\nЖамият 06/05, 10:36\nБўри закот бермаган кишининг молини ейди\nҲодиса 24/10, 20:00\nЦиркда айиқ ўз эгасига ҳужум қилди (видео)


Қирғизистонда яна учта ташкилот террорчилик ташкилотлари деб тан олинди\n21:53 / 16.05.2015\nҚирғизистонда учта ташкилот – “Жабхат-ан-Нусра”, “Котибот ал Имам ал-Бухорий” ва “Жаннат Ошиқлари” ташкилотлари террорчилик ташкилотлари деб тан олинди. Бу ташкилотлар бўлинмаларининг республикадаги фаолияти тақиқлаб қўйилди, деб хабар бермоқда Қирғизистон Бош прокуратураси матбуот хизмати.\nҚирғизистон махсус хизмати маълумотларига кўра, бу ташкилотлар 2006 йилда Ироқда “Ал-Қоида”нинг маҳаллий бўлинмаси бошчилигида 11 та радикал гуруҳнинг бирлашиши йўли билан ташкил этилган.\nЎш шаҳри суди томонидан Ўш вилояти прокуратурасининг ушбу ташкилотлар ва “Ан-Нусра фронти” ташкилотини террорчилик ташкилотлари деб тан олиниши ва Қирғизистон ҳудудида уларнинг бўлинмаларининг фаолиятини тақиқлаб қўйиш ҳақидаги аризаси кўриб чиқилди ва қондирилди.\nСудда ушбу экстремистик ҳаракатлар “Қирғизистон фуқароларини Сурия ва Ироқ ҳудудида жанговор ҳаракатлар олиб бораётган террорчилик уюшмалари сафига ёллаш ва жўнатиш” билан шуғулланишлари ўрнатилди. Жанговор шароитларда машғулотлар ўтаган радикал ислом тарафдорлари Қирғизистон ва МДҲ давлатларига қўпорувчилик ҳаракатларини оширишга юборилади.


Марказий Осиё саёҳат қилиш учун энг яхши минтақа деб топилди — Sof.uz\n23.10 15:56 933 Ўзбекистон\nАвстралиянинг Lonely Planet нашри саёҳат қилиш учун энг мақбул йўналишлар рўйхати Best in Travel рейтингини тақдим қилди. Рейтинг 4 та категорияда - энг яхши 10 та минтақа, 10 та мамлакат, 10 та шаҳар ҳамда 10 та маъқул таклиф йўналишларида тузилди.\nЭнг яхши 10 та минтақа йўналиши бўйича Марказий Осиё минтақаси биринчи ўринни қўлга киритди. Нашр минтақадаги Ўзбекистон, Қирғизистон ва Тожикистонга боришни тавсия қилмоқда.\n"Минтақа яна сайёҳларнинг қизиқиш марказига айланмоқда. Қадимий шаҳарлар, гавжум бозорлар ҳамда аслича сақлқниб қолаётган табиат кўпроқ сайёҳларни ўзига жалб қилмоқда", дейилади Lonely Planet хабарида.


Қуйида германиялик мутахассисларнинг бу борадаги фикр-мулоҳазалари “Жаҳон” ахборот агентлиги мухбири томонидан қаламга олинган.\nЛейбниц номидаги Марказий ва Шарқий Европа аграр тараққиёти институтининг ўқитувчиси Аксель Вольц Марказий Осиё минтақасидаги етакчи мамлакатлардан бири бўлган Ўзбекистоннинг иқтисодий ривожланиши Германияда катта қизиқиш билан кузатиб борилишини қайд этар экан, республикамизнинг 2014 йилдаги ижтимоий-иқтисодий ривожланиш якунларига юқори баҳо берди.\nУнинг айтишича, Ўзбекистон Республикаси Президентининг маърузасида келтирилган далил ва рақамлар мамлакат иқтисодиёти юқори суръатлар билан барқарор ўсиб бораётганининг далолатидир.\n— 2014 йилда мамлакат ялпи ички маҳсулотининг ўсиши 8,1 фоизни ташкил этгани жуда катта эътиборга молик кўрсаткич ҳисобланади, — деди немис олими. — Саноат, қишлоқ хўжалиги маҳсулотлари, қурилиш материаллари ишлаб чиқаришда ва бошқа соҳаларда ҳам худди шундай ўсишни кузатиш мумкин.\nГерманиялик олим Ўзбекистоннинг мамлакат иқтисодиёти етакчи тармоқларини модернизация ва диверсификация қилиш борасидаги саъй-ҳаракатлари диққатга сазовор эканлигини алоҳида таъкидлади.\n— Шу билан бирга, республика раҳбариятининг қишлоқ жойларда аҳолининг турмуш шароитларини яхшилаш ва мамлакат минтақалари инфратузилмаларини такомиллаштириш бўйича олиб бораётган оқилона сиёсатини ҳам тилга олиш жоиздир, — деди у. — Шубҳа йўқки, мамлакатингизда замонавий технологиялар ва ноу-хауни амалиётга татбиқ этишга ҳамда юқори малакали кадрлар тайёрлашга устувор даражада эътибор қаратилаётгани янада жадал ривожланишнинг гарови бўлиб хизмат қилади.\nГермания Федератив Республикасининг Ўзбекистон Республикасидаги собиқ элчиси Вольфганг Нойен мамлакатимизнинг иқтисодий ривожланиш борасида қўлга киритган муваффақиятларига қуйидагича баҳо берди:\n— Мен Ўзбекистоннинг ижтимоий-сиёсий ҳаётида рўй бераётган ўзгаришларни доимо катта қизиқиш билан кузатиб бораман. Ушбу навқирон давлат охирги ўн йил давомида эришган муваффақиятлар, ҳақиқатан ҳам, кишида катта таассурот уйғотади.\nМамлакатларимиз ўртасидаги алоқалар янада ривожланиб бораётгани бизни қувонтиради. Чунки ўзаро ҳамкорлик йиллари мобайнида салмоқли ютуқлар қўлга киритилди.\nГермания ва Ўзбекистон икки томонлама муносабатлар кўламини кенгайтириш ҳамда чуқурлаштириш йўлидан бормоқда. Шуни қайд этишни истардимки, кўп йиллардан бери немис компаниялари Ўзбекистон бозорида фаолият кўрсатмоқда. Мисол учун, “Claas” компаниясида қишлоқ хўжалиги техникалари, Самарқанддаги “MAN Auto-Uzbekistan” қўшма корхонасида эса юк автомобиллари ишлаб чиқарилмоқда. Қурилиш соҳасида дунёга машҳур “Knauf” компанияси билан Бухорода ташкил этилган қўшма корхонада гипс маҳсулотлари тайёрланмоқда. Булардан ташқари, Тошкентда “Deutsche Kabel AG” ҳам иш олиб бормоқда. Бундай мисоллар талайгина. Президент Ислом Каримов томонидан қайд этилган муваффақиятларда мазкур немис компанияларининг ҳам муайян ҳиссаси борлигидан фахрланамиз.\nИшончим комилки, бозор механизмларини мустаҳкамлаш, иқтисодиётни модернизациялаш ҳамда ўзбекистонлик ва хорижлик сармоядорларни қўллаб-қувватлашга қаратилган бундай чора-тадбирлар мамлакатингизда келгусида ҳам ҳаётга изчил татбиқ этилаверади.\nМазкур рукндаги бошқа мақолалар: « Юқори технологияларнинг катта имкониятлари\tЎзбекистоннинг сайёҳлик салоҳияти хорижий компанияларда катта қизиқиш уйғотаяпти »


Добавлено: 30.03.2016, 16:52\nБаҳорнинг ўйноқи кунлари. Осмон бир “хўмраяди”, бир “кўз ёш тўкади”, бир “қаҳ-қаҳ отади”.\nЭрталаб амалиёт ўташ учун таниш мактаб сари йўл олганимда қуёш чарақлаб турганди. Метрога тушиб, ўн беш дақиқача йўл босдимми, йўқми, чиқсам, осмоннинг “қовоғи солиқ”.\n“Автобусга чиқсаммикан... Э-э-э, бир югурсам, ётоқхонага етаман. Йўлга сарфлаган пулимга бир кило картошка беради-ю...”\nЁмғирнинг шиддати янада кучайди. Томчилар зарбидан “чанг” чиқиб, атроф хиралашди. Юрагимни ваҳима қоплади. Бир қадам ҳам боса олмай, қоққан қозиқдек қотдим. Мендан олдиндаги йигит-қизлар ҳам қийқирганча югуриб, кўринмай қолишди.\n“Чиройли йигит экан”, хаёлимдан ўтказдим ва шошиб дедим:\n“Адашиб, бошқа рақамга тушиб қолмадимми?”


Про лига бахслари августдан бошлаб давом эттирилади – "НЕФТЧИ"\nПро лига бахслари августдан бошлаб давом эттирилади\nПро лига бахслари августдан бошлаб давом эттирилади.\n15 июль санасида Фарғонанинг “Нефтчи” жамоаси Ўзбекистон чемпионати Про лиганинг 3 – тур доирасида Тошкентнинг “Оқтепа” жамоаси билан сафарда беллашди. Бу учрашувда фарғоналиклар биринчи бўлиб хисобни очишга муваффақ бўлишди. Мезбонларнинг дарвозабони ўз жарима майдони ичида қоидани қўпол равишда бузганлиги туфайли 11 метрли пеналти белгиланди. Жаримани жамоамизнинг тўпурари Отабек Зокиров аниқ амалга ошириб, фарғоналикларни олдинга олиб чиқди 0-1. Бу хисоб биринчи бўлим охиригача сақланди. Иккинчи бўлимда хам шижоат кўрсатган футболчиларимизнинг хужумлари хавфли тус олиб, 4 та 100 фоизлик вазиятларни голга айлантира олишмади. Аксига олиб, мезбонлар ўйин охирига 8 дақиқа қолганда хисобни аранг тенлаштиишга эришдилар. Жанговор ва қизиқарли кечган бу бахс якунда дуранг 1-1 натижаси қайт этилди.\nТаъкидлаш жоизки, пойтахтда кечган бу беллашувга Ўзбекистон МТЖ ва “Бунёдкор” клубининг бош мураббийи Вадим Абрамов хамда Ўзбекистон U-19 терма жамоаси бш мураббийи Темур Кападзелар ташриф буюриб, ўйинни бевосита трибунадан кузатдилар. Бахсдан сўнг Т Кападзе ўйин хусусида ўз фикрини билдриб ўтди:\n«Ҳа, бугун ўйинни стадиондан кузатдик. Майдонда ҳақиқий жанг бўлди. «Нефтчи» аввалги икки турда мағлубиятга учрамай келаётганди. «Оқ-тепа» ҳам ёмон ўйин кўрсатмаётганди. Барчанинг оғзида шу жамоа. Юқори мақсадларни қўйган. Шу сабабли қизиқарли ўйин бўлишини олдиндан билган ҳолда томоша қилгани келдик. Ҳақиқатдан ҳам беллашув жанговар муҳитда ўтди. Икки жамоада ҳам вазиятлар кўп бўлди. Менимча бу ўйинда «Нефтчи» ютиши керак эди. Чунки, деярли 4-та 100 фоизлик вазиятларни голга айлантира олмади. 1:0 ҳисобини охиригача ушлай олишмади. «Оқ-тепа» ҳам уйда ўйнаётганди, бор кучини ташлади. Мезбонлар охиригача курашди ва қимматли бир очкони олди. Тўғри,»Нефтчи» уч очко йўқотди, лекин бир очко билан ортга қайтадиган бўлди. Бунақа ўйинлар қанча кўп бўлса, Про лига шунча кучаяди.\nЛекин Про лиганинг ушбу 3 – туридан ўрин олган “Хоразм” – “Динамо” учрашуви ўтказилмади. Сабаби, хар иккала жамоа аъзоларида вирус юқтириб олганлигига гумон қилиниб, улар тест топширишга мажбур бўлдилар. Бу каби муаммолар Про лиганинг қолган клубларида хам пайдо бўлиш эхтимолини хисобга олиб Ўз ПФЛ пандемия даврида СЭОА билан келишилган йўриқнома шартларига риоя қилишда қийинчиликларга дуч келиши муносабати билан Про лига мусобоқалари августдан бошлаб давом эттириладиган бўлди.\nУнгача эса барча футбол клублари ўзларига тегишли бўлган қароргохларида карантин қоидаларига тўлиқ амал қилиб, фақат бир ерда истиқомат қилишади ва шу ернинг ўзида таёргарлик машғулотларини олиб боришади. Шу қатори “Нефтчи” футболчилари хам Қиргулидаги ўз базаларида шуғулланишда давом этмоқдалар.\nСуратлар chempionat.asia сайтидан олинди\nPrevious ПРО ЛИГА АВГУСТДАН БОШЛАБ ДАВОМ ЭТТИРИЛАДИ\nNext Jamoamiz aʼzolari oʻzaro oʻrtoqlik uchrashuvi oʻtkazdi.


Cобиқ совет иттифоқ давлатлари учун Украина дарслари - 20.08.2021, Sputnik Ўзбекистон\nМустақиллик йилларида Украина бошқа давлатлар учун намуна бўлди. Ҳеч кимга раво кўрмайдиган намуна бўлди. 20.08.2021, Sputnik Ўзбекистон\nЗамонавий дунёда бир қатор давлатлар (ёки давлатлар бирлашмалари) қолганларга мисол бўла олади. Масалан, Евроиттифоқи бугунги кунда энг самарали интеграция бирлашмаси ҳисобланади. Инсоният феодал тарқоқлик шароитида яшашга маҳкум эмаслиги, асрлар давомида бир-бири билан уруш қилган давлатлар юксак мақсадлар учун бирлаша олишининг рамзи ҳисобланади.АҚШ бир пайтлар демократия ва муваффақиятли ривожланишнинг намунаси бўлганди, лекин бугунги кунда у демократия ва инсон ҳуқуқларини ҳимоя қилиш тамойиллари қонун ва мақсадга мувофиқлик билан чекланмаган бўлса, нимага айланиши мумкинлигига мисол бўла олди. BLM ва MeToo каби ҳаракатлар бундай тубанлашишнинг намунасидир ва америка жамиятини ичидан вайрон қилмоқда.Россиянинг вазифаси бошқа. У (Хитой ва қисман Туркия билан биргаликда) Ғарб моделидаги демократия муваффақиятли сиёсий тизимнинг ягона модели эмаслигига мисол бўла олди. Ҳар бир давлат ўз анъаналари, географияси, турмуш даражаси ва аҳолининг эҳтиёжларига асосланиб, ўзига хос бундай тизимга эга бўлиши керак.Украина ҳам ёрқин мисол бўла олди. Ҳеч кимга сир эмаски, АҚШ (бу мамлакатни ташқаридан бошқарувни амалга оширади) Киевга нисбатан катта режалари бор эди.Вашингтон узоқ вақтдан бери собиқ совет иттифоқи ҳудудида ўзига хос "тараққиёт ва демократия машъали"ни пайдо қилиш ғоясини ўйлаб юрганди. Ғарбга юз қаратиб, демократик ва либерал ислоҳотлар масаласида унинг барча маслаҳатларини итоаткорлик билан қабул қилиш ҳисобига, она мамлакатни авторитар давлатдан замонавий фаровон жамиятга айлантиришнинг намунали мисол сифатида кўришган.Бу "машъал" Россия жамиятини ҳокимиятдан худди шу йўлдан боришни талаб қилишга ундаши керак эди ва шу билан АҚШга Москвада рангли инқилоб бўлмасада, ҳеч бўлмаганда Вашингтонга итоатсиз Кремлнинг ҳозирги раҳбариятини жиддий равишда заифлаштиришга ёрдам берарди.Яна ҳеч кимга сир эмаски, АҚШ постсовет ҳудудида ўз сиёсатини асосан Россияни тийиб туриш нуқтасидан қарайди.Машъаллар ёқилмади"Машъал” бўлишга Американинг биринчи номзоди – Грузия бўлди, у ерда Михаил Саакашвили "атиргул инқилоби" пайтида ҳокимиятга келди, шундан сўнг у Америка ва Европа пуллари билан бир қатор ислоҳотларни амалга оширди. Либераллар дарҳол уни қалқонга кўтариб, "Нега Грузия уддалади" сарлавҳаси остида китоблар чиқаришди, лекин охир-оқибат Грузия тажрибаси муваффақиятсиз бўлиб чиқди.Бунинг сабаблари кўп - ижрочининг тинчликни бузиши (Саакашвили Жанубий Осетияга бостириб киришга қарор қилди, бу билан руслар ва грузинлар олдида ўзини обрўсизлантирди), либерализмни ҳаддан ташқари ошириш (масалан, дон импорти бўйича божларни бекор қилиш, Грузиянинг қишлоқ хўжалигига зарба берди), Грузияда ўз ривожланиш ресурсларининг етишмаслиги, шунингдек, грузинлар орасида чуқур сингдирилган русофобиянинг йўқлиги.Нигоҳ Украинага қаратилди. Кўп сонли аҳолиси бўлган, ресурсларга бой мамлакат, элита кўп йиллар давомида ўз давлати ва жамиятини "Россиясиз"га айлантириш сиёсатини олиб борди. Рус халқининг бир қисмини ажратиб қўйиш, уларни "ҳақиқий украиналикларга" айлантириш ва Россия бўлмаган алоҳида тарихи, ўз тили ва миллий қаҳрамонлари сиёсати олиб борилди.Америка қўлнинг енгил ҳаракати билан "Россиясиз" 2014 йилда батамом "АнтиРоссия"га айланди, Майдан кейинги ҳукумат эса америкалик кураторлар назорати остида либерал ва демократик ислоҳотлар жараёнини бошлади.Натижада Украина ҳақиқатан ҳам намунага айланди, лекин америкаликлар хоҳлагандек бўлмади.У мамлакатнинг агрессив русофобиянинг намунаси бўлди, катта қисми рус тилида гапиради, русча ўйлайди ва ўзини рус деб биладиган мамлакатда барқарор ва фаровон жамият яратилишига олиб келмайди. Аксинча, ихтилоф, фуқаролар ўртасида можаро ва ҳатто фуқаролар урушини қўзғатади.У Россия билан чегарадош ва кўп жиҳатдан унга боғлиқ бўлган мамлакатда агрессив русофобия давлатнинг хавфсизлиги ва ривожланишига олиб келмаслигига мисол бўла олди.Украина Россия бозорига божсиз киришни йўқотди ва фақат Кремлнинг вазминлиги ва юмшоқ позицияси туфайли (бунинг учун Владимир Путин бир қатор россиялик экспертлари томонидан танқид қилинган) визасиз режим, гастарбайтерларга Россияда ишлаши учун имконини йўқотмади, шунингдек, жиддий иқтисодий санкциялар олмади.У Ғарбнинг Россияга қарши истеҳком ролини ихтиёрий равишда қабул қилиш катта дивиденд келтирмаслигига мисол бўла олди. Ахир Украинада улар Вашингтон ва Брюссел (Киевнинг ақлли кишиларининг фикрига кўра, Москва билан экзистенциал зиддиятда) ўз истеҳкомини ҳар томонлама қўллаб-қувватлашига ишонишган. Унга пул қуйиш, сиёсий сармоя киритиш ва ҳатто уни Ғарб интеграцион блокларига қўшиш (агар Европа Иттифоқи бўлмаса, ҳеч бўлмаганда НАТО).Бироқ, буларнинг ҳеч бири юз бермади - аксинча, Ғарб аста-секин Украинани ташлашмоқда. ЕИда Россия билан зиддият маъносиз эканлигини тушунишмоқда ва унда ғалаба қозониш имконияти йўқ, АҚШда эса бу тушунча алоҳида одамлар орасида пайдо бўлмоқда - натижада Ғарб Москва билан келишишга уринмоқда.Украина русофобияси билан тарихий жараённинг четида (аксинча, улар қанчалик акси ҳақида қаттиқ бақиришмасин), ва истиқболда эса - Россия билан юзма-юз (маълум бўлганидек, у меҳрибон, лекин унинг хотираси яхши) қолиб кетмоқда. Ахир АҚШнинг иттифоқчилик мажбуриятлари (нафақат мамлакатлар, балки маҳаллий хоинлар (коллаборантлар) олдида) ўз ишончлилигини бир қанча жойларда кўрсатди, охиргиси Афғонистон бўлди. Айниқса, Кобул аэропортида.Шунинг учун барча давлатлар Украина тажрибасини синчиклаб ўрганиши ва уни такрорламаслиги керак. Бу постсовет ҳудудидаги давлатлар учун айниқса тегишли, улар Россия билан яшайди, аслини олиб қараганда, Россия уларни қашшоқликдан ҳам, ташқи таҳдидлардан ҳам қутқармоқда.\n17:47 20.08.2021 (янгиланди: 18:01 20.08.2021)\n© Sputnik / Андрей Стенин / Фотобанкка ўтишСитуация в Киеве\nМустақиллик йилларида Украина бошқа давлатлар учун намуна бўлди. Ҳеч кимга раво кўрмайдиган намуна бўлди.\nЗамонавий дунёда бир қатор давлатлар (ёки давлатлар бирлашмалари) қолганларга мисол бўла олади. Масалан, Евроиттифоқи бугунги кунда энг самарали интеграция бирлашмаси ҳисобланади. Инсоният феодал тарқоқлик шароитида яшашга маҳкум эмаслиги, асрлар давомида бир-бири билан уруш қилган давлатлар юксак мақсадлар учун бирлаша олишининг рамзи ҳисобланади.\nАҚШ бир пайтлар демократия ва муваффақиятли ривожланишнинг намунаси бўлганди, лекин бугунги кунда у демократия ва инсон ҳуқуқларини ҳимоя қилиш тамойиллари қонун ва мақсадга мувофиқлик билан чекланмаган бўлса, нимага айланиши мумкинлигига мисол бўла олди. BLM ва MeToo каби ҳаракатлар бундай тубанлашишнинг намунасидир ва америка жамиятини ичидан вайрон қилмоқда.\nРоссиянинг вазифаси бошқа. У (Хитой ва қисман Туркия билан биргаликда) Ғарб моделидаги демократия муваффақиятли сиёсий тизимнинг ягона модели эмаслигига мисол бўла олди. Ҳар бир давлат ўз анъаналари, географияси, турмуш даражаси ва аҳолининг эҳтиёжларига асосланиб, ўзига хос бундай тизимга эга бўлиши керак.\nУкраина ҳам ёрқин мисол бўла олди. Ҳеч кимга сир эмаски, АҚШ (бу мамлакатни ташқаридан бошқарувни амалга оширади) Киевга нисбатан катта режалари бор эди.\nВашингтон узоқ вақтдан бери собиқ совет иттифоқи ҳудудида ўзига хос "тараққиёт ва демократия машъали"ни пайдо қилиш ғоясини ўйлаб юрганди. Ғарбга юз қаратиб, демократик ва либерал ислоҳотлар масаласида унинг барча маслаҳатларини итоаткорлик билан қабул қилиш ҳисобига, она мамлакатни авторитар давлатдан замонавий фаровон жамиятга айлантиришнинг намунали мисол сифатида кўришган.\nБу "машъал" Россия жамиятини ҳокимиятдан худди шу йўлдан боришни талаб қилишга ундаши керак эди ва шу билан АҚШга Москвада рангли инқилоб бўлмасада, ҳеч бўлмаганда Вашингтонга итоатсиз Кремлнинг ҳозирги раҳбариятини жиддий равишда заифлаштиришга ёрдам берарди.\nЯна ҳеч кимга сир эмаски, АҚШ постсовет ҳудудида ўз сиёсатини асосан Россияни тийиб туриш нуқтасидан қарайди.\n"Машъал” бўлишга Американинг биринчи номзоди – Грузия бўлди, у ерда Михаил Саакашвили "атиргул инқилоби" пайтида ҳокимиятга келди, шундан сўнг у Америка ва Европа пуллари билан бир қатор ислоҳотларни амалга оширди. Либераллар дарҳол уни қалқонга кўтариб, "Нега Грузия уддалади" сарлавҳаси остида китоблар чиқаришди, лекин охир-оқибат Грузия тажрибаси муваффақиятсиз бўлиб чиқди.\nБунинг сабаблари кўп - ижрочининг тинчликни бузиши (Саакашвили Жанубий Осетияга бостириб киришга қарор қилди, бу билан руслар ва грузинлар олдида ўзини обрўсизлантирди), либерализмни ҳаддан ташқари ошириш (масалан, дон импорти бўйича божларни бекор қилиш, Грузиянинг қишлоқ хўжалигига зарба берди), Грузияда ўз ривожланиш ресурсларининг етишмаслиги, шунингдек, грузинлар орасида чуқур сингдирилган русофобиянинг йўқлиги.\nНигоҳ Украинага қаратилди. Кўп сонли аҳолиси бўлган, ресурсларга бой мамлакат, элита кўп йиллар давомида ўз давлати ва жамиятини "Россиясиз"га айлантириш сиёсатини олиб борди. Рус халқининг бир қисмини ажратиб қўйиш, уларни "ҳақиқий украиналикларга" айлантириш ва Россия бўлмаган алоҳида тарихи, ўз тили ва миллий қаҳрамонлари сиёсати олиб борилди.\nАмерика қўлнинг енгил ҳаракати билан "Россиясиз" 2014 йилда батамом "АнтиРоссия"га айланди, Майдан кейинги ҳукумат эса америкалик кураторлар назорати остида либерал ва демократик ислоҳотлар жараёнини бошлади.\nНатижада Украина ҳақиқатан ҳам намунага айланди, лекин америкаликлар хоҳлагандек бўлмади.\nУ мамлакатнинг агрессив русофобиянинг намунаси бўлди, катта қисми рус тилида гапиради, русча ўйлайди ва ўзини рус деб биладиган мамлакатда барқарор ва фаровон жамият яратилишига олиб келмайди. Аксинча, ихтилоф, фуқаролар ўртасида можаро ва ҳатто фуқаролар урушини қўзғатади.\nУ Россия билан чегарадош ва кўп жиҳатдан унга боғлиқ бўлган мамлакатда агрессив русофобия давлатнинг хавфсизлиги ва ривожланишига олиб келмаслигига мисол бўла олди.\nУкраина Россия бозорига божсиз киришни йўқотди ва фақат Кремлнинг вазминлиги ва юмшоқ позицияси туфайли (бунинг учун Владимир Путин бир қатор россиялик экспертлари томонидан танқид қилинган) визасиз режим, гастарбайтерларга Россияда ишлаши учун имконини йўқотмади, шунингдек, жиддий иқтисодий санкциялар олмади.\nУ Ғарбнинг Россияга қарши истеҳком ролини ихтиёрий равишда қабул қилиш катта дивиденд келтирмаслигига мисол бўла олди. Ахир Украинада улар Вашингтон ва Брюссел (Киевнинг ақлли кишиларининг фикрига кўра, Москва билан экзистенциал зиддиятда) ўз истеҳкомини ҳар томонлама қўллаб-қувватлашига ишонишган. Унга пул қуйиш, сиёсий сармоя киритиш ва ҳатто уни Ғарб интеграцион блокларига қўшиш (агар Европа Иттифоқи бўлмаса, ҳеч бўлмаганда НАТО).\nБироқ, буларнинг ҳеч бири юз бермади - аксинча, Ғарб аста-секин Украинани ташлашмоқда. ЕИда Россия билан зиддият маъносиз эканлигини тушунишмоқда ва унда ғалаба қозониш имконияти йўқ, АҚШда эса бу тушунча алоҳида одамлар орасида пайдо бўлмоқда - натижада Ғарб Москва билан келишишга уринмоқда.\nУкраина русофобияси билан тарихий жараённинг четида (аксинча, улар қанчалик акси ҳақида қаттиқ бақиришмасин), ва истиқболда эса - Россия билан юзма-юз (маълум бўлганидек, у меҳрибон, лекин унинг хотираси яхши) қолиб кетмоқда. Ахир АҚШнинг иттифоқчилик мажбуриятлари (нафақат мамлакатлар, балки маҳаллий хоинлар (коллаборантлар) олдида) ўз ишончлилигини бир қанча жойларда кўрсатди, охиргиси Афғонистон бўлди. Айниқса, Кобул аэропортида.\nШунинг учун барча давлатлар Украина тажрибасини синчиклаб ўрганиши ва уни такрорламаслиги керак. Бу постсовет ҳудудидаги давлатлар учун айниқса тегишли, улар Россия билан яшайди, аслини олиб қараганда, Россия уларни қашшоқликдан ҳам, ташқи таҳдидлардан ҳам қутқармоқда.


Ўзбекистон Республикаси Адлия вазирлиги - Корхона ва ташкилотлар эътиборига! Ўзбекистон Республикаси Адлия вазирлиги “Давлат ҳисобидан юридик ёрдам кўрсатадиган адвокатларни электрон танлаш” тизимини ишлаб чиқиш бўйича танлов эълон қилади.\n21:41:16 (GMT +5), Сш, 21 сен 2021\nКорхона ва ташкилотлар эътиборига! Ўзбекистон Республикаси Адлия вазирлиги “Давлат ҳисобидан юридик ёрдам кўрсатадиган адвокатларни электрон танлаш” тизимини ишлаб чиқиш бўйича танлов эълон қилади. RSS обуна\nКорхона ва ташкилотлар эътиборига! Ўзбекистон Республикаси Адлия вазирлиги “Давлат ҳисобидан юридик ёрдам кўрсатадиган адвокатларни электрон танлаш” тизимини ишлаб чиқиш бўйича танлов эълон қилади.\nЎзбекистон Республикаси Адлия вазирлиги “Давлат ҳисобидан юридик ёрдам кўрсатадиган адвокатларни электрон танлаш” тизимини ишлаб чиқиш бўйича танлов эълон қилади.\nАдрес: Ташкент ш., Сайлгоҳ кўчаси, 5-уй\nМаълумот учун: (71) 207-04-45, ички 10-97 (Норбоев Анвар Абдисалимович).\nБуюртмачи томонидан ўрнатилган бошланғич нарх: 240 000 000 сўм.\nКонкурс ўтказиш манзили: Ташкент ш., Сайилгоҳ кўчаси, 5-уй\nОферта тақдим этиладиган охирги куни ва муддати: 2020 йил 15 апрель, соат 15:55\nТанлов ҳужжатлари Республика хом-ашё биржасининг dxarid.uzex.uz порталида 7097831-сон лот билан эълон қилинган.


АҚШнинг Лос-Анжелес шаҳрида Мирзо Улуғбек ҳаёти ва илмий мероси ҳақида ҳикоя қилувчи "Улуғбек. Осмон тоқига қўйилган нарвон" тарихий ҳужжатли фильмининг тақдимоти бўлиб ўтди | КАРИМОВ ФОНДИ\nГлавная > Янгиликлар > АҚШнинг Лос-Анжелес шаҳрида Мирзо Улуғбек ҳаёти ва илмий мероси ҳақида ҳикоя қилувчи “Улуғбек. Осмон тоқига қўйилган нарвон” тарихий ҳужжатли фильмининг тақдимоти бўлиб ўтди\nАҚШнинг Лос-Анжелес шаҳрида Мирзо Улуғбек ҳаёти ва илмий мероси ҳақида ҳикоя қилувчи “Улуғбек. Осмон тоқига қўйилган нарвон” тарихий ҳужжатли фильмининг тақдимоти бўлиб ўтди\nАҚШнинг Лос-Анжелес шаҳрида Шарқнинг буюк мутафаккири ва Мовароуннаҳр ҳукмдори Мирзо Улуғбек ҳаёти ва илмий мероси ҳақида ҳикоя қилувчи “Улуғбек. Осмон тоқига қўйилган нарвон” тарихий ҳужжатли фильмининг тақдимоти бўлиб ўтди.\nУшбу фильм Лола Каримова-Тилляева ва унинг турмуш ўртоғи Тимур Тилляевнинг продюсерлиги остида режиссёр Баҳодир Юлдошев томонидан суратга олинган.\nЛос-Анжелесдаги тақдимотда 1969 йилда “Аполлон 11” миссияси доирасида Ой юзига иккинчи бўлиб қадам босган афсонавий америкалик астронавт Базз Олдрин ва тарихий кинолентада бош ролни ижро этган актёр, жаҳон киноси юлдузи Арманд Ассанте иштирок этдилар.\nМазкур киноасар 2017 йилда 74-чи Халқаро Венеция кинофестивалида “Энг яхши хорижий ҳужжатли фильм” номинациясида нуфузли «Кинео» мукофотига сазовор бўлди, Италиянинг Искья оролида бўлиб ўтган халқаро кинофестивалда эса “Энг яхши ҳужжатли фильм” номинациясида ғолиб бўлди.\nМазкур йилнинг сентябрь ойида\n“Улуғбек. Осмон тоқига қўйилган нарвон” фильмини ўзбек тилида текин кўришингиз мумкин бўлади. Тафсилотлар ҳақида сизга алоҳида хабар берамиз, хамда Фейсбук ва Инстаграмдаги саҳифаларимиз орқали\nҳаволаларни маълум қиламиз.\nҲозир эса ҳужжатли фильмни инглиз тилида Amazon ва Vimeo сайтларида қуйидаги ҳаволалар орқали кўриш мумкин:


«Барча таълим муассалари раҳбарлари сертификатциядан ўтади» — Азиз Абдуҳакимов – Газета.uz\n«Барча таълим муассалари раҳбарлари сертификатциядан ўтади» — Азиз Абдуҳакимов\nБош вазир ўринбосари Азиз Абдуҳакимов таълим муассасалари раҳбарлари сертификатциядан ўтишини ва турли малака ошириш курсларида малака оширишини таъкидлади.\n8 сентябрь 2018, 12:31 Жамият\nБош вазир ўринбосари Азиз Абдухакимов «Uzbekistan today» мухбири билан суҳбатда халқ таълими тизимидаги ислоҳотлар ҳақида фикр билдирди.\n— Ўқитувчининг обрў-эътибори ва ижтимоий мавқеини ошириш дастурини қабул қилиш режалаштирилмоқда. Ушбу лойиҳа ҳақида батафсил маълумот берсангиз.\n— Ҳа, бундай дастурни қабул қилиш 2018 йилнинг ноябрига режалаштирилган. Мазкур дастур жамиятда ўқитувчиларнинг обрўсини кенг тарғиб қилиш, ўқувчиларнинг ютуқларини оммалаштириш, таълимдаги долзарб муаммоларни ёритиш, махсус ўқув дастурларини эфирга узатиш бўйича тизимли ишларни ташкил этиш бўйича қатор тадбирларни ўз ичига олади. Ушбу вазифани бажаришда таълим тизимининг асосий ахборот ҳамкори «Маданият ва маърифат» телеканали бўлади. Маҳаллий ижроия ҳокимияти органлари, вазирлик ва идоралар, шунингдек таълим муассасалари раҳбарлари телевидениеда мунтазам равишда чиқишлар қилишади. Биз телевидение ва бошқа оммавий ахборот воситалари ёрдамида мамлакатимизда амалга оширилаётган кенг кўламли ислоҳотларнинг мазмун-моҳиятини кенг тушунтириш ишларини олиб боришни режалаштирмоқдамиз.\n— Кадрлар малакасини ошириш мактабларда малакали кадрлар билан ишлашга муносабатни ўзгартириш зарур. Ушбу йўналишда қандай ишлар амалга оширилди?\n— Гапингизга қўшиламан. Болалар дарс қолдирмасликлари учун машғулот қизиқ бўлиши керак. Бу нафақат ўқитувчиларга, балки мактабда яратилган шароитларга ҳам боғлиқ. Бунинг учун мактаб бошлиғи менежер бўлиши лозим. У мактабда етишмаётган нарсаларни ҳис қилиши ва бу муаммоларни бартараф этиш учун ташкилий муаммоларни ҳал қилиш керак. Мактабда қўшимча машғулотлар ўтказилиши, атроф-муҳит ва спорт бўлимлари ишлаши, маданий-кўнгилочар тадбирлар ўтказилиши таъминланиши лозим. Эндидан бошлаб, шу асосда раҳбарлар танланади.\nБиз умум таълим муассасалари раҳбарларига қўйиладиган талабларини кўриб чиқамиз. Барча раҳбарлар сертификатциядан ўтади ва турли малака ошириш курсларида малака оширадилар.\nА. Авлоний номидаги Халқ таълими тизимининг раҳбарлари ва мутахассисларини қайта тайёрлаш ҳамда малакасини ошириш институтида, 2018/2019 ўқув йилидан бошлаб умумтаълим мактаби раҳбарлари учун халқ таълими соҳасида менежерлик кўникмаларини ўрганиш курслари ташкил этилади.\nДиректорларга ўз лойиҳаларини амалга оширишга имкон бериш учун улар мактабларнинг бюджетдан ташқари жамғармалари маблағларини эркин равишда тасарруф этиш ҳуқуқига эга бўлишди. Шу билан бирга, мактабга қўшимча ресурсларни сафарбар қилиш бўйича ишларни такомиллаштириш учун жамғармаларнинг умумий миқдоридан 10 фоизи миқдорида директорлар моддий рағбатлантирилади.\nШунингдек, умумтаълим муассасалари педагогик кадрларини аттестациядан ўтказиш тартибини қайта кўриб чиқамиз. Шу билан бирга, малакани белгилашнинг асосий мезонлари иш стажи эмас, балки тегишли фанни ўқитиш даражасидаги билим ва кўникмалари даражасига эътибор қаратилади. Бошланғич таълим муассасалари раҳбарлари ва педагогик ходимлари учун малака ошириш тизими тубдан ислоҳ қилинади. Бу ўқув дастурлари ва дастурларни оптималлаштириш, масофавий таълимни ўз ичига олган инновацион таълим усулларини кенгайтириш, умуман, ушбу жараённинг самарадорлигини ошириш имконини беради.\nБиз профессионал ўқитувчилар мактабларни тарк этмасликларига ёрдам беришимиз керак. Шу сабабли, 2019 йил 1 январдан бошлаб пенсиядаги ўқитувчилар пенсияларини тўла ҳажмда олиши ҳақида қарор қабул қилинди. Халқ таълими вазирлиги ҳузурида Халқ таълими тизимидаги ислоҳотларга кўмаклашиш фонди ташкил этилди. Ушбу жамғарма маблағларининг бир қисми ёшлар учун истиқболли ва малакали мутахассисларни жалб этишга қаратилади.\n«Газета.uz» 1 755


Ҳамид Цой - Қуръонни корейс тилига таржима қилган биринчи инсон | Azon.uz - Ахборот-таҳлилий портал\n1329 15:30 13.03.2022\nҲамид Цой Ёнг Кил ҳам дунёвий, ҳам диний таълим олди. У Жанубий Кореядаги Ханкук университетини тамомлаган, у ерда араб тилини ўрганган. Фанлар номзоди илмий даражасини олган. Бу билан чекланиб қолмасдан, у диний фанлар бўйича ўқишини давом эттирди ва шу боис Суданга жўнади. У ерда Ҳамид Цой Омдурман ислом университетининг исломшунослик факультетида диплом олди. Аммо бу ҳам унга етарли эмасдек туюлди ва Мадинага бориб, у ерда Ислом асосларини ўрганишга қарор қилди.\nИсломни янги қабул қилган Ҳамид Цой корейс тилида ислом адабиёти ниҳоятда кам эканлигини пайқади. Бу корейс мусулмонларининг ўзлари учун ҳам, бу мамлакатда исломий даъватни амалга оширишда ҳам муаммолар туғдирмоқда. Қолаверса, адабиётларнинг етишмаслиги ва Исломнинг асосий манбаларига эга бўлишдаги муаммолар корейслар орасида кўпинча нотўғри хулосалар келиб чиқиши ёки исломни нотўғри талқин этилишига сабаб бўлади.\nБу муаммодан хавотирланган доктор Ҳамид Цой Мадинада жойлашган Қуръон нашри бўйича Қирол Фаҳд мажмуаси билан ҳамкорликда Мусулмонларнинг муқаддас китобини ўз она тилига ўгиришга киришди. Иш етти йил давом этди. 2020 йилда у таржимани тамомлади.\nҲамид Цой исломга оид бўлган 90 дан ортиқ таржималар, китоблар, илмий мақолалар муаллифи ҳамдир. У шулар қаторида Ислом динининг иккинчи муҳим манбаси – «Саҳиҳ ал-Бухорий» ҳадислар тўпламини таржима қилган.\nБундай фаол иш Ҳамид Цойни Жанубий Кореядаги кўзга кўринган мусулмон арбобларидан бирига айлантирди. У - ҳозирда Корея мусулмонлари федерацияси раиси. Шунингдек, Сеулдаги Менжи университетида ислом ва арабшунослик профессори.\nЖанубий Кореяда мусулмонлар сони оз бўлсада, сўнгги ўн йил ичида аста-секин ўсиб бормоқда. Бу мамлакатга бошқа мамлакатлардан мусулмонларнинг келиши ва этник корейсларнинг ислом динини қабул қилиши туфайли ҳам содир бўлмоқда.\nКорея мусулмонлари федерациясининг ҳисоб-китобларига кўра, мусулмонлар сони ҳозирда 200 мингга яқин, бу умумий аҳолининг атиги 0,38 фоизини ташкил қилади. Уларнинг аксарияти Туркия, Покистон ва Ўзбекистондан келган ва Корея фуқаролигини олиш учун ҳужжат топшираётган талабалар ва ишчилардир.\nҚуръон Махсус Корея таржимон таржима Ислом мусулмонлар


Нуруллоҳ, Каримуллоҳ, Раҳматуллоҳ исмлари тўғрими?\n15:56 / 26.04.2016 1392 pdf Ўқиш режими + -\nНуруллоҳ, Каримуллоҳ, Раҳматуллоҳ исмлари тўғрими? Уларда «қул» деган қўшимча йўқ-ку!\nМусулмонларни исмларида албатта "қул" деган қўшимча бўлиши зарур, лозим лобуд деган гап ҳеч қаерда йўқ. Яхши исмларда Аллоҳга бандалик маъносини ифода этувчи бўлиши яхшм деган маъно бор. Шу билан бирга худди ўша хадиснинг ўзида Аллоҳга ҳамд маъносини англатувчи деган қўшимча ҳам бор. Мана шундан "Аллоҳнинг нури", "Аллоҳнинг раҳмати", "Аллоҳнинг марҳамати" каби маъноларни ифода қилувчи "Нуруллоҳ, Каримуллоҳ, Раҳматуллоҳ" исмлари жуда яхши исмлардан ҳисобланади.\nқафасларда сақланаётган қушларни, аквариумда балиқларни\n15:48 / 26.04.2016 1281\n15:57 / 26.04.2017 2396\n842 09:33 / 08 март\nСавол Биз Россия шаҳарларидан биридамиз. бу ерда Қуръонни ёддан биладиган имом йўқ, шунинг учун сиздан сўрамоқчи эдикки, Қуръон мусҳафини бир қўлда ушлаб туриб, давоми...\n1662 09:05 / 30.05.2018\nБозорларда, кўча-кўйда сотилаётган сомса, шашлик каби овқатларни тановул этиш мумкинми?\nСАВОЛ Ассалому алайкум, Шайх ҳазратлари Сизга қуйидаги саволларни бермоқчи эдим1.Дуо мустажоб бўлиш шартларидан бири таомни ҳалоллаш деган жумлаларни ўқиганман. давоми...\n1719 20:15 / 27.04.2016\nҚарзга олган нарсани қайтариш лозим\nАссалому алайкум Ҳурматли устозлар, сиздан анча нарсаларни ўргандим. Худонинг ўзи илмингизни зиёда қилсин. Бир саволим бор эди. Бир укахонимдан бир ойда қайтариб давоми...\n587 10:39 / 26.11.2018


Клопп "Ливерпуль"дан олдин океан ортига йўл олиши мумкин эди\n7 май, 2020, 07:40\nУ АПЛга келмоқчи бўлган.\nГерманиялик мутахассис Юрген Клоппни 2015 йилда Мексика терма жамоаси бош мураббийлигига таклиф этмоқчи бўлишган экан.\n"Мен учинчи томон орқали Клоппнинг Мексика термасини бошқаришга қизиқиши бор-йўқлигини сўрадим, бироқ менга у айни дамда Англия клубларидан бирини бошқариш ниятидалигини айтишди", - дейди мамлакат футбол федерациясининг собиқ амалдори Гильермо Канту.\nКлопп 2015 йилда "Ливерпуль" билан шартнома имзолади. Унинг қўли остида мерсисайдликлар Чемпионлар лигаси унвонини қўлга киритишди. Клуб ва мураббий ўртасидаги амалдаги келишув 2024 йил ёзигача амал қилади.\nКлопп “Ливерпуль”да ҳимоя қўрғонини қуряпти. Ундан ҳеч ким ўтолмаслиги керак


Германияда COVID-19га қарши вакцина ихтиёрчиларда синалмоқда\n13 апрел 2021, Тошкент вақти: 18:35\nСиновнинг биринчи босқичида 200 нафар ихтиёрчи иштирок этади.\nГерманияда коронавирусга қарши вакцинани ихтиёрчиларда синаб кўриш амалиёти бошланди. Амалиётга Германиядаги Паул Эрлих номидаги вакциналар ва биомедицина дори воситалари институти рухсат берди.\nCOVID-19га қарши вакцина Майнц шаҳридаги BioNTech ширкати томонидан кашф этилган. Синовнинг биринчи босқичида 200 нафар ихтиёрчи иштирок этади.\nВирусларга қарши кашф этилган истиқболли вакциналар дастлаб хужайраларда, кейин ҳайвонларда ва шундан сўнггина одамларда синаб қўрилади. Вакцинани одамларда синаш уч босқичга бўлинади. Вакцина уч босқичда муваффақиятли синовдан ўтган тақдирдагина, уни қўллаш еки қўлламаслик ҳақида хулоса берилади.\nЖаҳон соғлиқни сақлаш ташкилоти дунёда коронавирусга қарши 20та вакцинани ишлаб чиқиш юзасидан илмий изланишлар олиб борилаётганини билдирган эди.\nКоронавирусга қарши вакцинани одамларда синаб кўриш тажрибаси биринчи бўлиб АҚШ ва Хитойда бошланган. Россия ҳам коронавирусга қарши олтита вакцинани ишлаб чиқиб, тажриба ўтказаётгани ҳақида билдирган.\nМутахассислар фикрича, коронавирусга қарши одамларни эмлаш мумкин бўлган вакцина 2021 йилда яратилади.


Америка компанияси биринчи водородли юк машинасини тақдим этди\n19:55 / 02.12.2016\nАмериканинг Nikola Motor Company компанияси батареяларни қувватлантириш учун водород ёқилғисидан фойдаланувчи дунёдаги биринчи юк машинасини тақдим этди. Бу ҳақда ишлаб чиқарувчи сайтида хабар берилган.\nМодель Nikola One номини олди. У литий-ионли аккумуляторларда ишловчи бутунлай электрлаштирилган юк машинаси. У ҳаракатланганда водород ёқилғи элементларидан қувват олади.\nNikola One узоқ масофаларга ҳаракат қилишга мўлжалланган бўлиб, йўл захираси 1287-1931 километр атрофида баҳоланган. 1000 от кучига тенг бўлган машина олти ғилдиракли бўлиб, унинг оғирлиги 8,2-9,5 тонна атрофида бўлади.\nИшлаб чиқарувчининг маълум қилишича, бундай машиналарнинг энг биринчиси 2020 йилда ишлаб чиқарилади. Лизинг дастури захираси тугамайдиган водород ёқилғиси ва 72 ой ичидаги доимий хизмат кўрсатишни ўз ичига олган.\nБундан ташқари, Nikola Motor ўзининг заправка станциялари тармоғини қуришни ҳам режалаштирмоқда.\nюк машинаси автомобиль Nikola Motor Company Nikola One


Чойхонада ўтириш шартлари 28.09.2017\nАссалому алайкум, устоз. Менинг икки оғайним нарда ўйинида ютқазган. Улар ҳамма оғайнилар учун чойхона қилиб беришдан ўйнашганди. Саволим шуки, бу чойхонага бориб, у ерда тайёрланган ошни истеъмол қилиш ҳукми қандай? Бундай ишларнинг зарарлари ҳақида маълумот берсангиз!\nВа алайкум ассалом. Нарда ўйини қимордир. Қимор эса ҳаром. Қиморда ютиб олинган нарсани ишлатиш ёки истеъмол қилиш мумкин эмас.\nعَنْ سُلَيْمَانَ بْنِ بُرَيْدَةَ عَنْ أَبِيهِأَنَّ النَّبِيَّ صَلَّى اللهُ عَلَيْهِ وَسَلَّمَ قَالَ: مَنْ لَعِبَ بِالنَّرْدَشِيرِ فَكَأَنَّمَا صَبَغَ يَدَهُ فِي لَحْمِ خِنْزِيرٍ وَدَمِهِ. رَوَاهُ مُسْلِمٌ وَأَبُو دَاوُدَ وَابْنُ مَاجَهْ وَأَحْمَدُ وَالْبَيْهَقِيُّ.\nСулаймон ибн Бурайда отасидан ривоят қилишича, Набий соллаллоҳу алайҳи ва саллам шундай деганлар: “Ким нарда ўйнаса, қўлини чўчқа гўштига урган ва қонига бўягандек бўлади” (Муслим, Абу Довуд, Ибн Можа, Аҳмад ва Байҳақий ривояти).\nМана шу ривоятни далил қилган жумҳур уламолар нарда ўйини ҳаромдир, дейишган.\nНарда ўйини ҳақида бундан бошқа ривоят ҳам бор.\nعَنْ أَبِي مُوسَى الأَشْعَرِيِّ أَنَّ رَسُولَ اللهِ صَلَّى اللهُ عَلَيْهِ وَسَلَّمَ قَالَ: مَنْ لَعِبَ بِالنَّرْدِ فَقَدْ عَصَى اللهَ وَرَسُولَهُ. رَوَاهُ أَبُو دَاوُدَ وَمَالِكٌ وَأَحْمَدُ وَالْحَاكِمُ وَابْنُ حِبَّانَ وَالْبَيْهَقِيُّ وَالطَّبَرَانِيُّ وَسَنَدُهُ حَسَنٌ.\nАбу Мусо Ашъарий розияллоҳу анҳудан ривоят қилинишича, Расулуллоҳ соллаллоҳу алайҳи ва саллам шундай деганлар: “Ким нарда ўрнаса, аниқки, Аллоҳ ва Расулига осий бўлибди” (Абу Довуд, Молик, Аҳмад, Ҳоким, Ибн Ҳиббон, Байҳақий ва Табароний ривояти. Ривоят санади ҳасан).\nБанданинг Аллоҳга осий бўлишига сабаб бўладиган ҳар қандай амал ҳаром ва гуноҳи кабира ҳисобланади. Бу ерда нарда ўйнаган одам Аллоҳ ва Расулига осий бўлиши, яъни уларнинг итоатидан чиқиши, амрига тескари иш қилган бўлиши айтилмоқда. Демак, нарда ўйини шубҳасиз ҳаромдир. Ундан келган фойда ҳам ҳаром бўлади.\nДемак, ўша нарда ўйинида ютиб олинган чойхона базмида ўтириш мумкин эмас. Гарчи у ерда тайёрланадиган таомлар покиза бўлган тақдирда ҳам, бу маънавий нопок ҳисобланади. Сабаби у ҳалол пулга қилинаётгани йўқ.\nЧойхонада ўтириш ҳақида гап кетганида бошқа жиҳатларни ҳам айтиб ўтиш керак. Жумладан, ҳалол, пешона тери билан топилган пулга чойхонада ўтириладиган бўлса, муҳит покиза бўлиши керак. Чойхонага бориб, у ерда нарда, карта ўйнаш ёки ароқ ичиш қатъиян ман этилади. Баъзилар “мен ичмайман, ичса ўзига зарар, менга нима, бирга ўтирсам нима бўлибди?”дейишади. Бу гап қанчалик хато эканини қуйидаги ҳадис мисолида кўриб чиқамиз.\nعَنِ ابْنِ عَبَّاسٍ رَضِيَ اللهُ عَنْهُ عَنِ النَّبِيِّ صَلَّى اللهُ عَلَيْهِ وَسَلَّمَ قَالَ: مَنْ كَانَ يُؤْمِنُ بِاللهِ وَالْيَوْمِ الآخِرِ فَلاَ يَشْرَبِ الْخَمْرَ ، مَنْ كَانَ يُؤْمِنُ بِاللهِ وَالْيَوْمِ الآخِرِ فَلاَ يَجْلِسْ عَلَى مَائِدَةٍ يُشْرَبُ عَلَيْهَا الْخَمْرُ. رَوَاهُ الطَّبَرَانِيُّ.\nИбн Аббос розийаллоҳу анҳу Набий соллаллоҳу алайҳи ва салламдан ривоят қилади: “Ким Аллоҳга ва охират кунига имон келтирган бўлса, бас, (зинҳор) хамр ичмасин! Ким Аллоҳга ва охират кунига имон келтирган бўлса, бас, хамр ичиладиган дастурхонда ўтирмасин!” (Табароний ривояти).\nКим Аллоҳга ва охират кунига имон келтирган бўлса, хамрнинг бир томчисини ҳам ичмайди. Ким Аллоҳга, охират кунига имон келтирган бўлса, хамр қўйиладиган ва ичиладиган жойларда ўтирмайди. Сабаби кишининг қалбидаги имони билан хамр бир-бирига тескаридир. Имон бандани доим яхшиликка бошласа, хамр бунинг акси. Имон бандани икки дунё саодатига йўлласа, хамр уни дунёю охиратда бадбахт бўлишига сабабдир.\nАроқхўрлар даврасида ўтириш, улар билан ҳамсуҳбат бўлиш мўмин кишига тўғри келмайди. Чунки, хамр ичиладиган даврада ўтириш ўша кишида кейинчалик маст қилувчи ичимликлар ичишга бўлган мойилликни келтириб чиқаради ва унинг ҳамияти ва ғайратини кеткизади. Авваламбор, агар бирон ерда ўтириш пайтида ароқ ёки шу каби ичимликлар кирса, дастурхонга қўйилса, мўмин одам уни олиб ташлашга, ёнидагиларни ичмасликка чақириш лозим. Бир-икки мартада ҳам ҳеч ким унинг гапларига унамаса, у шу заҳоти даврани тарк этиши шарт.\nХулоса қиладиган бўлсак, мўмин-мусулмон банда қимор ўйналадиган, нопок ичимликлар ва таомлар истеъмол қилинадиган жойларда бўлиши жоиз эмас. Гарчи ўзи ичмаса ё емаса ҳам у ерда ўтириши ўша ишга розилик белгисидир. Яна бунда банда ўзи билмаган ҳолда мункар ишга рағбат билдириши мумкин. Шундай экан, покиза жойларда ўтириш, оғайнилар билан тоза егуликлар истеъмол қилиш лозим. Акс ҳолда ҳаром устида жамланиш қиёмат куни қаттиқ афсус-надоматларга сабаб бўлади. Тақво йўлида бир-бири билан дўст тутинганларгина у куни хурсанд бўладилар. Дўстлик фақат улфатчилигу базмлар билангина боғланмаслиги керак. Балки мўмин банда асосан оғир кунларда, қийин маҳалларда бир-бирини қўллаб-қувватлашга, ҳақиқий дўст бўлишга ҳаракат қилиш керак. Зеро, ким аслида ким экани бошга иш тушганда билинади.\nМусулмон аёл Америка штатларидан бирида қонун чиқарувчи бўлиши мумкин\nАсли келиб чиқиши Афғонистонлик бўлган Америкалик аёл келгусида АҚШнинг Нью-Гэмпширштатидаги қонун ч…\n18.9.2018 73 Батафсил\nБМТ: АҚШ дунё етакчилиги мақомини йўқотмоқда\nБир мамлакатнинг аниқ раҳбарлигига асосланган халқаро тартиб тугайди-дея хабар беради islam-today. …\n18.9.2018 83 Батафсил\nҚозондаги масжидлар камбағалларга буюм ва маҳсулотларни тўплашмоқда\nТатаристон Республикаси мусулмонлари бошқармаси яна бир ижтимоий лойиҳани бошлади. Қозондаги масжидл…\n18.9.2018 41 Батафсил


Инжил, яъни Худонинг Ўғли – Исо Масиҳ ҳақидаги Хушхабар шу билан бошланади.\nИшаъё пайғамбарнинг китобида ёзилганки:“Мен Сендан аввал элчимни юборарман,У Сенинг олдингда йўл ҳозирлаб юрар.\nЧўл-биёбонда нидо янграмоқда:Худованд йўлини тайёрлангиз,Равон айлангиз сўқмоқларин! – дея”.\nБу оят худди Яҳё пайғамбарга тўғри келади. У чўлда пайдо бўлиб, халқни имонга чақира бошлади. “Гуноҳларингиз кечирилиши учун тавба-тазарру қилинглар ва сувга чўмиб имон келтиринглар”, – деб эълон қиларди.\nШунда бутун Яҳудия юрти бўйлаб яшовчилар ва барча қуддусликлар Яҳёнинг олдига чиқар, гуноҳларига иқрор бўлар ва Яҳёнинг буйруғи билан дарёга чўмиб имон келтирар эдилар.\nЯҳё туя жунидан кийим кийиб, белига теридан камар боғлаб, чигирткаю ёввойи асал билан овқатланарди.\nУ халққа шундай деб эълон қиларди: “Орқамдан мендан ҳам Қудратлиси келмоқда. Мен энгашиб Унинг чориқ ипларини ечишга ҳам арзимайман.\nМен сизларни сувгагина чўмдириб юрибман, У эса сизларни Муқаддас Руҳга чўмдиради”.\nЎша кунлари Исо Жалиланинг Носира шаҳридан келди, Яҳё Уни Ўрдун дарёсига чўмдирди.\nИсо сувдан чиқиши биланоқ осмон очилиб, Муқаддас Руҳ каптардай учиб Исонинг бошига қўнгани кўрилди.\nОсмондан эса: “Сен Менинг севикли Ўғлимсан, Сендан мамнунман”, – деган садо эшитилди.\nМуқаддас Руҳ Исони дарҳол чўлга ҳайдаб кетди.\nИсо чўлда қирқ кун бўлиб, шайтон томонидан васвасага солинди. У ҳайвонлар билан бирга яшар, фаришталар эса Унга хизмат қилишарди.\nЯҳё қамаб қўйилгандан сўнг, Исо Жалилага қайтди. У Худонинг Шоҳлиги ҳақида Хушхабар тарқатди.\n“Вақт-соати келди, Худонинг Шоҳлиги яқинлашиб қолди. Тавба қилинглар, Инжилга имон келтиринглар!” – деб эълон қилиб юрди.\nИсо Жалила кўли бўйидан ўтаётиб, кўлга тўр ташлаб ўтирган Симун ва унинг укаси Идрисни кўриб қолди. Улар балиқчи эдилар.\nИсо уларга:- Менинг кетимдан юринглар, Мен сизларни инсон овчилари қиламан, – деди.\nУлар эса дарҳол тўрларини ташлаб, Исонинг ортидан юришди.\nИсо у ердан бир оз нари юргач, Забадий ўғиллари Ёқуб ва унинг укаси Юҳаннони кўриб қолди. Улар қайиқда тўрларини ямаб ўтиришган эди.\nИсо шу онда уларни ҳам чақирди. Улар эса оталари Забадийни ишчилар билан қайиқда қолдириб, Исонинг орқасидан юришди.\nУлар Кафарнаҳум шаҳрига кириб келишди. Жума куни кеч киргач, Исо яҳудий ибодатхонасига бориб, таълим бера бошлади.\nХалойиқ Исонинг таълимотига ҳайрон қолди. Чунки У одамларга уламолар каби эмас, балки қудратли куч эгасидай таъсирчан таълим берар эди.\nЎша ибодатхонада ёмон руҳга чалинган бир одам бор эди. У тўсатдан қичқириб юборди:\n- Эй носиралик Исо! Бизда нима ишинг бор? Сен бизни ҳалок қилгани келдингми? Сенинг кимлигингни биламан, Сен Худонинг Азизисан!\nБироқ Исо ёмон руҳга дўқ уриб:- Жим бўл ва ундан чиқиб кет! – деди.\nЁмон руҳ у одамни ларзага солди-да, овози борича бақириб, унинг вужудидан чиқиб кетди.\nҲаммани ваҳима босди. Ўзаро фикр юритиб:- Бу нима гап? Бу қанақа янги таълимот экан? У ёмон руҳларга ҳам қудрат билан буюради, руҳлар эса Унга бўйсунади! – дейишди.\nШундай қилиб, Исо ҳақидаги шов-шув тезда бутун Жалила юртига ёйилиб, ён-атрофга овоза бўлди.\nИбодатхонадан чиққан ҳамон Исо Ўзи билан Ёқуб ва Юҳаннони олиб, Симун ва Идриснинг уйига боришди.\nСимуннинг қайнонаси иситмалаб ётган эди. У ҳақда Исога айтиб қолишди.\nИсо аёлнинг ёнига бориб, қўлидан ушлаб кўтарди. Шу заҳоти иситма тушди ва аёл хизматга тутинди.\nҚуёш ботиб, кеч кирган пайтда, барча касаллар ва жинга чалинганларни Исонинг олдига олиб кела бошлашди.\nБутун шаҳар аҳолиси эшик олдига йиғилиб қолди.\nИсо талай дарду иллатлардан қийналганларни соғайтирди. Кўп жинларни қувиб чиқарди, уларнинг сўзлашига эса имкон бермасди. Чунки жинлар Исонинг Масиҳлигини билар эдилар.\nЭрталаб Исо жуда барвақт турди ва шаҳардан ташқарига, хилват жойга бориб, ибодат қилди.\nСимун ва унинг жўралари Исонинг орқасидан боришди.\nИсони топиб:- Ҳамма Сени излаяпти-ку! – дейишди.\nИсо уларга:- Яқин атрофдаги қишлоқ ва шаҳарларга борайлик, Мен у ерларда ҳам воизлик қилайин, чунки Мен ана шу мақсад учун келганман, – деди.\nШундай қилиб, Исо бутун Жалила юртини кезиб чиқиб, маҳаллий ибодатхоналарда воизлик қилар ва жинларни қувиб чиқарар эди.\nБир мохов Исога яқинлашиб, Унинг олдида тиз чўкканча ялинди:- Агар истасанг, мени моховликдан пок қила оласан.\nИсонинг унга раҳми келиб, қўлини узатди ва унга тегизиб:- Истайман, пок бўл! – деб қўйди.\nБуни айтар-айтмас, у одамнинг моховлиги ариб, пок-покиза бўлиб кетди.\nИсо эса унга жиддий танбеҳ бериб:\n- Менга қара! Ҳеч кимга ҳеч нарса айтма, лекин бориб руҳонийга кўрин ва соғайганингни тасдиқлат, бундан далолат бўлиши учун Мусо пайғамбар буюрган қурбонликларни келтириб бер, – деди-да, уни дарҳол жўнатиб юборди.\nУ киши чиқибоқ, рўй берган ҳодиса ҳақида ҳамма ёққа эълон қила бошлади. Натижада Исо энди бирор шаҳарга очиқ киролмайдиган бўлиб қолди. У шаҳардан ташқарида, хилват жойлардагина бўларди. Шунга қарамай, халойиқ ҳар томондан Унинг олдига келар эди.


КХДР Корея яриморолини ядро қуролларидан холи ҳудудга айлантириш истагида (видео)\nКХДР Корея яриморолини ядро қуролларидан холи...\n08.03.2018 00:30 0 367\nКХДР АҚШ билан музокаралар кетаётган даврда ракета-ядровий дастурини музлатишга тайёрлигини эълон қилди. Ўз навбатида Доналд Трамп бунинг учун расмий Пхенянни олқишлади, дея хабар бермоқда «Euronews».\nБундан ташқари, КХДРнинг Корея яриморолини ядро қуролларидан холи ҳудудга айлантириш истаги борлиги ҳам қайд этилди. Бу ҳақда Жанубий Корея Миллий Хавфсизлик Кенгаши раҳбари маълум қилди. У, шунингдек, Шимолий Корея режими Қўшма Штатлар билан мулоқотни бошлаш истаги борлигини айтди.\nБунга жавобан Доналд Трамп «Twitter»даги саҳифасида қуйидаги фикрларни баён қилди: «Мен Жанубий ва Шимолий Кореянинг бу баёноти ижобий деб ҳисоблайман. Пхенян билан муносабатларимиз қуруқ гаплар туфайли узоқлашиб кетди. Агар ушбу гапирилаётган гаплар ҳақиқат бўлса, бу Шимолий Корея ва бутун яриморол учун жуда яхши».\nПхенянда бўлиб ўтган музокараларда Жанубий Корея делегациясига бошчилик қилган мулозим икки давлат раҳбарлари ўртасида апрел ойининг охирида юқори даражадаги учрашув ташкил этилиши ҳақида хабар берди. Бу кореялараро учинчи саммит бўлади.\nЭслатиб ўтамиз, икки давлат делегацияларининг учрашуви Корея ишчи партияси штаб-квартирасида ташкил этилди. Учрашув доирасида Ким Чен Ин билан тўрт соатлик музокаралар бўлиб ўтди. 6 март куни Жанубий Корея делегацияси қўшни давлатга ташрифини якунлади ва Сеулга қайтиб келди.\nАҚШ Шимолий Корея Жанубий Корея Сеул Пхенян ядровий дастур\nХориж 16/05, 13:05\nИккала Корея давлати раҳбарларининг бугун ўтказилиши кутилаётган учрашуви бекор қилинди


Стрессга нисбатан ҳиссий реакция юрак касалликларини келтириб чиқаради\n12:19 / 27.02.2016\nАҚШ олимларининг кейинги тадқиқотлари шуни кўрсатдики, стрессга бўлган ҳиссий реакция кетма-кет содир бўлган стрессларга нисбатан соғлиққа зарар келтиради. Тадқиқот натижалари Psychosomatic Medicin журналида чоп этилган.\nМаълумки, стресс ва салбий ҳиссиётлар юрак ва қон-томир касалликларини келтириб чиқаради, лекин ҳозиргача бунинг сабаби аниқ эмас. Тахминлардан бири бу стресс ҳолатининг вегетатив асаб тизимига зарар етказиши, стресс ҳолатларининг такрорланиши ва юрак ритмининг ўзгариши ўртасида қандай муносбат бор экан деб қизиқиб кўришди.\n«Соғлом бўлиш учун юрак ритмининг ўзгарувчанлиги муҳим. Ўзгарувчанлик кам одамлар юрак касалликларига чалинишга кўпроқ мойил бўлиб, вақтидан олдин ўлиш хавфи мавжуд», деб ҳисоблайди Пенсильвания соғлом улғайиш маркази доктори Ненси Син.\nОлимлар саккиз кун ичида 35дан 85 ёшгача бўлган 909 қатнашувчини текшириб, улардан келган маълумотларни солиштиришди. Бу текширувда қатнашувчилар ўз стресс ҳолатлари ҳақида телефонда интервью орқали гапириб беришди. Кейин эса, интервьюдан олинган маълумотлар электрокардиограмма билан солиштирилди.\nШу маълум бўлдики, стрессга бўлган ҳиссий реакция стресснинг ўзига нисбатан кўпроқ зарар кўрсатар экан. Юрак уриш ритмининг ўзгарувчанлиги камайиб кетиши, салбий ҳиссиётларни ҳис қилган одамда кўпроқ кузатилган.\nОлимлар умид қилишадики, бу тадқиқот натижалари шундай ҳолатларни тузатишда ёрдам берувчи амалиётларни ишлаб чиқишда ёрдам беради.


ЖБ: Роғун бўйича халқаро экспертиза ўтказилади\n11 май 2021, Тошкент вақти: 19:38\nЖаҳон банки раҳбари Роғун ГЭСи лойиҳасини амалга оширишдан олдин мустақил халқаро комиссия мутахассислари ўз хулосасини тақдим этишини айтди.\nGazeta.uz интернет сайти хабарига кўра, ЖБ раҳбари Роберт Зеллик Ўзбекистон президентининг 3 март кунги мактубига йўллаган жавобида минтақада янги сув-энергетика иншоотлари лойиҳалари хусусидаги Ўзбекистон томони билдирган хавотирга қўшилишини маълум қилган.\nРоберт Зелликка кўра, бу муаммони ҳал этиш учун Жаҳон банки мустақил экспертлар халқаро комиссиясини ташкил этади. Улар ўтказган текширув натижалари манфаатдор мамлакатларга тақдим этилади.\n2009 – 2010 йилларда Жаҳон банки манфаатдор томонлар билан маслаҳатлашув ўтказади.